Čime se bavimo | OSCE\nPočetna Misija u Crnoj Gori Čime se bavimo\nMisija pruža pomoć zemlji u procesu reformi, sprovođenju obaveza OEBS-a, i daljoj konsolidaciji u procesu demokratske tranzicije, kao podršku njenim evropskim integracijama. U tom smislu, aktivnosti koje sprovodi obuhvataju zakonodavne reforme i institucionalnu izgradnju, borbu protiv korupcije i organizovanog kriminala, reformu pravosuđa, policije i zatvorskog sistema, zaštitu i osnaživanje ljudskih i manjinskih prava, izgradnju i jačanje profesionalizma medija i razvoj nezavisnog javnog servisa, kao i promovisanje ekonomskog razvoja i zaštite životne sredine.\nMisija pomaže zemlji u realizaciji programa odlaganja toksičnih supstanci uništavanja teškog naoružanja, oružja, nestabilne, zastarjele konvencionalne municije. Navedene aktivnosti Misija sprovodi zajedno sa Ministarstvom odbrane Crne Gore i Programom za razvoj Ujedinjenih nacija (UNDP), u okviru krovnog programa “Demilitarizacija Crne Gore – MONDEM”. Misija takođe pruža pomoć u unaprijeđenju infrastrukture vojnih skladišta, putem prikupljanja sredstava za modernizaciju na donatorskim konferencijama. Takođe sarađuje sa Ministarstvom unutrašnjih poslova na promovisanju napora usmjerenih ka smanjenju i kontroli lakog i malog naoružanja u posjedu građana.\nMisija sarađuje sa policijom, tužilaštvom, civilnim sektorom i medijima, na planu jačanja nacionalnih kapaciteta za borbu protiv trgovine ljudima. Sprovodi kampanje o podizanju svijesti i razumijevanju ovog problema, i organizuje treninge za predstavnike instutucija za sprovođenje zakona o načinima identifikacije i zaštite žrtava ovog krivičnog djela, kao i o gonjenju počinilaca.\nU skladu sa relevantnim međunarodnim standardima i preporukama OEBS-ove Kancelarije za demokratske institucije i ljudska prava (ODIHR), Misija pruža podršku jačanju kapaciteta crnogorskih institucija nadležnih za sprovođenje izbora, sa ciljem poboljšanja pripreme i sprovođenja izbornog procesa. Misija pruža ekspertsku pomoć u strateškim i operativnim pitanjima, i na osmišljavanju programa za jačanje kapaciteta članova Državne izborne komisije, i administrativnog osoblja. Takođe pruža podršku radu nadležnih organa na daljem unaprijeđenjuizbornog zakonodavstva i pratećih procedura. Pažnja se isto tako poklanja jačanju kapaciteta DIK-a u dijelukomunikacije sa medijima i građanima, kao i promovisanju razmjene regionalnih iskustava.\nAktivnosti u oblasti životne sredine\nMisija pruža podršku predstavnicima Skupštine, vladinim agencijama, opštinskim vlastima, te organizacijama civilnog društva u većem broju aktivnosti koje se tiču životne sredine. Aktivnosti u oblasti životne sredine koje Misija sprovodi, bilo da se radi o obukama, radionicama, ili javnim tribinama i kampanjama, uvijek sadrže izraženu komponentu podizanja svijesti javnosti, u skladu sa međunarodnim standardima i praksom u ovoj oblasti. S tim u vezi, Misija takođe pruža podršku mreži od četiri Arhus-centra u Crnoj Gori, koji služe kao platforma za učešće javnosti u procesu donošenja odluka, kao i za pristup informacijama o relevantnim nacionalnim politikama iz ove oblasti.\nMisija podržava aktivnosti usmjerene na orodnjavanje i sa njim povezano podizanje svijesti i jačanje kapaciteta, u saradnji sa nadležnim institucijama i civilnim društvom, a u cilju promovisanja učešća žena u javnom i političkom životu. Konkretno, Misija podržava dalje jačanje Mreže opštinskih koordinatora/ki za rodnu ravnopravnost i razvoj i implementaciju lokalnih akcionih planova.\nMisija pruža podršku nacionalnom parlamentu, njegovim odborima i administrativnim službama putem organizovanja aktivnosti za jačanje njihovih kapaciteta, obezbjeđivanjem ekspertske pomoći, i organizovanjem bilateralnih i regionalnih razmjena najboljih praksi. Naročito su u fokusu unaprjeđenje implementacije Akcionog plana Skupštine za rodnu ravnopravnost, jačanje zaštite životne sredine, te edukativne uloge Skupštine, i njenog rada sa mladima.\nKljučni prioritet Misije u ovoj oblasti je izgradnja kapaciteta institucija za ljudska prava u cilju njihove efikasne zaštite . Misija pruža pravne savjete u dijelu jačanja zakonodavnog okvira koji se odnosi na toleranciju i zaštitu od diskriminacije, u skladu sa međunarodnim standardima. U dijelu pružanja podrške Crnoj Gori u ispunjavanju obaveza koje se tiču raseljenih lica, Misija radi monitoring i pružanje savjeta o primjeni Regionalnog programa za stambeno zbrinjavanje. Misija takođe pruža podršku putem promovisanja inicijativa koje za cilj imaju suzbijanje diskriminacije ranjivih grupa, razmjenu dobre prakse među državnim organima i podizanje javne svijesti o pitanjima koja se tiču ljudskih prava, kao i zločina iz mržnje.\nMisija pruža ekspertsku pomoć nadležnim institucijama, kao što su crnogorski Javni servis Radio-televizija Crne Gore, Agencija za elektronske medije i Agencija za zaštitu ličnih podataka i slobodan pristup informacijama, u cilju jačanja medijskog zakonodavnog okvira. Misija takođe organizuje specijalizovane obuke i pokreće javne inicijative, sa ciljem da pomogne institucijama da postanu efikasne i da u potpunosti funkcionišu u skladu sa OEBS-ovim obavezama i principima.\nU cilju daljeg razvijanja profesionalne i demokratske policijske službe, koja uživa povjerenje građana, i koja ima neophodne kapacitete da efikasno otkriva i istražuje krivična djela korpucije i organizovanog kriminala, Misija sarađuje sa Ministarstvom unutrašnjih poslova i organima za sprovođenje zakona na planu reforme policije, i, u sklopu tih aktivnosti, radi na izradi održivog plana i programa za obuku policijskog kadra. Sprovodi specijalizovane treninge i edukaciju u oblasti krivičnih i istraga vezanih za sajber kriminal, primjeni mjera tajnog nadzora, nelegalnig migracija, rodno senzitivnog djelovanja policije, a takođe pomaže i izradu akcionih planova za spriječavanje i borbu protiv terorizma. Pored toga, Misija podržava regionalnu saradnju, posebno u dijelu kontakata i saradnje između organa i jedinica zaduženih za prikupljanje obavještajnih podataka u krivičnim istragama. Misija je takođe čest domaćin ili organizator sastanaka predstavnika Crne Gore i njenih susjeda, kojima je u fokusu jačanje bezbjednosti granica i borba protiv prekograničnog kriminala, putem zajedničkog patroliranja i zajedničkih graničnih punktova.\nKao podrška Nacionalnoj strategiji za poboljšanje situacije raseljenih Roma koji žive u Crnoj Gori, Misija pruža podršku u dijelu dobijanja identifikacionih dokumenata iz zemlje porijekla, potrebnih za legalan boravak u Crnoj Gori, kao i u dijelu lakšeg pristupa javnim službama.\nKljučni prioritet Misije u oblasti vladavine prava se odnosi na jačanje profesionalizma, efikasnosti i nezavisnosti pravosuđa. U tom dijelu, Misija pruža podršku u obukama za sudije, tužioce i ostale praktičare u krivičnom i građanskom pravosuđu,, podržavaproces usklađivanja nacionalnog zakonodavstva sa međunarodnim standardima, i promovisanje medijacije kao alternativnog načina rješavanja sporova. Misija takođe podržava unaprijeđenje rada državnog tužilaštva u oblasti odnosa sa javnošću. U dijelu borbe protiv korupcije, Misija podržava izradu i implementaciju novog zakonodavnog okvira. Misija takođe obučava sudije, tužioce i pripadnike policije u otkrivanju, istrazi i procesuiranju slučajeva korupcije i organizovanog kriminala, a posebno slučajeva korupcije na visokom nivou.\nMisija OEBS-a u Crnoj Gori > Čime se bavimo\nDemokratski razvoj Crne Gore od vitalnog značaja za bezbjednost i stabilnost, kaže predsjedavajuća OEBS-om Linde


Grafite - Peta koja je ponizila Bajern\nGrafite – Peta koja je ponizila Bajern\nHome » Bundesliga » Grafite – Peta koja je ponizila Bajern\nReč je o sezoni 2008/2009, jednoj od najinteresantnijih sezona u istoriji Bundeslige. Volfsburg je te sezone postao šampion Nemačke, iako su “Vukovi“ na zimsku pauzu otišli sa 9. pozicije i sa samo 26 osvojenih bodova. Ni najluđi Volfsburgovi navijači nisu mogli da zamisle kakav će drugi deo sezone uslediti.\nNa startu prolećnog dela šampionata u 18. kolu odigrali su 1:1 na gostovanju sa Kelnom, da bi nakon toga usledila neverovatna serija od 10 uzastopnih pobeda. U tom periodu ekipa je igrala fantastičan fudbal, popeli su se sa osmog na prvo mesto i do kraja sezone ostali na čelu tabele. U nizu od 10 pobeda posebno se izdvaja pobeda nad Bajernom, kada je Volfsburg, koga je tada predvodio Feliks Magat, „razmontirao“ “Bavarce“ i na svom stadionu pobedio rezultatom 5:1!\nSa ove utakmice ostaće upamćen maestralan gol petom koji je postigao Grafite, nakon što je predriblao protivničku odbranu i golmana Rensinga. Taj pogodak koji je Grafite postigao u 77. minutu proglašen je najlepšim u Nemačkoj u 2009. godini. Bio je to poslednji pogodak na utakmici, a Brazilac ga je postigao fantastično. Nanizao je dva igrača, potom je prošao i golmana Bajerna Rensinga i petom poslao loptu pored dvojice zbunjenih odbrambenih igrača za 5:1.\nGrafite postiže fantastičan gol protiv Bajerna.\nOsvojio je za svoju majstoriju više od 40 posto glasova gledalaca emisije “Sportschau”, pa je time slavio u konkurenciji ispred Kevina Kuranjija. „Naravno da sam srećan što je baš moj pogodak pobedio u jakoj konkurenciji. Zahvaljujem svima koji su za njega glasali, a posvećujem ga porodici i celoj ekipi“ – kazao je Grafite na čije se remek-delo osvrnuo i njegov kolega sa kojim je te sezone terorisao golmane: „Bio je to sigurno najlepši pogodak u poslednjih nekoliko godina, a možda i jedan od najlepših u istoriji nemačkog prvenstva. Postignut je u 5:1 pobedi protiv Bajerna, a to se ne događa svaki dan. Srećan sam zbog “Grafe” i želim mu još mnogo lepih pogodaka za Volfsburg.“ – rekao je Edin Džeko.\nGrafite je proglašen za najboljeg igrača lige i bio je najbolji strelac sa 28 golova. Za ovaj gol koji je Brazilac postigao ipak nije dobio “Puškaša”, već je on otišao u ruke Kristijanu Ronaldu za takođe prelep gol protiv Porta, a nije malo onih koji će reći “nezasluženo”. Podsetite se jednog od najlepših golova u istoriji Bundes lige i pomalo zaboravljenog Grafitea:


Beograd, 04. Juli 2016. PR Objave: Saopštenje -\nPovodom još jedne uspešne godine poslovanja ProCredit banka drugi put zaredom organizuje ProAkciju - događaj posvećen prijateljima banke, ali i svima onima koji žele da nauče nešto novo i uživaju u dobroj zabavi. ProAkcija, događaj dobrih vibracija biće održan u petak, 08. jula 2016. godine od 17.30 sati na prostoru "Kamengrad" (ulaz na Adu Ciganliju iz Radničke ulice).\nPovodom još jedne uspešne godine poslovanja ProCredit banka drugi put zaredom organizuje ProAkciju - događaj posvećen prijateljima banke, ali i svima onima koji žele da nauče nešto novo i uživaju u dobroj zabavi.\nProAkcija, događaj dobrih vibracija biće održan u petak, 08. jula 2016. godine od 17.30 sati na prostoru "Kamengrad" (ulaz na Adu Ciganliju iz Radničke ulice).\nNa početku ovog jedinstvenog porodičnog događaja biće organizovane zanimljive radionice posvećene edukaciji, ekologiji i elektronskom bankarstvu, koje će kroz interaktivne kontakte upoznati posetioce sa korišćenjem mobilnih tehnologija u bankarstvu putem i preneti posvećenost banke zdravijem i lepšem okruženju. Uz šarmantnog voditelja Dejana Pantelića, atmosferu će svojim nastupom ulepšati dečiji hor Čarolija, koji je pripremio zanimljiv muzički program za najmlađe učesnike. Jedan deo ekološke radionice biće posvećen i upoznavanju sa prvim električnim automobilima u Srbiji koje od ove godine u svom transportu koristi ProCredit banka\nPrava žurka i muzičko putovanje kroz najpoznatije domaće i strane hitove počinje kada na scenu izađe čuveni trubački orkestar Dejan Petrović Big Bend. Njihovi nastupi poznati su po fenomenalnoj atmosferi upravo zato što je spisak hitova koje obrađuju u poznatom trubačkom maniru veoma širok - od Partibrejkersa do Elvis Prislija. Za petak su pripremili i neka nova iznenađenja pa je ovaj nastup prava poslastica ProAkcije.\n19.30 - 20.30 dečiji hor Čarolija\n20.30 - 22.00 Dejan Petrović Big Bend\nViše detalja o događaju možete da pronađete na Facebook stranici događaja ProAkcija i veb sajtu www.proakcija.rs\nBudite deo ovog jedinstvenog događaja i širite dobre vibracije!\nProCredit banka je do sada ukupno investirala više od 4,7 milijarde evra u Srbiji. Odobreno je više od 657.000 kredita, od čega 88 odsto čine plasmani malim i srednjim preduzećima, preduzetnicima i poljoprivrednicima. Depozitna baza banke premašuje iznos od 360 miliona evra, izdato je 320.000 platnih kartica, dok ukupan broj klijenata iznosi više od 100.000. Istovremeno sa podrškom razvoju privrede, banka poseban značaj u poslovanju pridaje odgovornom bankarstvu i razvoju kulture štednje među klijentima. ProCredit banka je deo ProCredit grupe finansijskih institucija koje posluju na dva kontinenta (Evropa i Latinska Amerika). Akcionar ProCredit banke u Srbiji je ProCredit Holding sa sedištem u Frankfurt\nbanka, proakcija, ada, procredit, ada cignalija\nq: 19 - t: 0.05138 sec


Neverovatan podvig Srbina, biciklom došao do Kine a uskoro će i pešaka do Hilandara a sve sa jednim ciljem (FOTO) – Naši u svetu\nNeverovatan podvig Srbina, biciklom došao do Kine a uskoro će i pešaka do Hilandara a sve sa jednim ciljem (FOTO)\nObjavljeno 17/08/19 u 21:30\nTim putem pozivaće sve ljude u gradovima i područjima da mu pomognu bilo u nalaženju smeštaja, snabdevanju vodom i hranom ili samo toplom reči ohrabrenja i podrške. Slanjem SMS–a na 7175 svi zainteresovani pomažu oboleloj deci, a Ivanu daju moralnu podršku da istraje u svom poduhvatu, navodi se u prilogu RTV.\nIvan Mladenović javnosti poznat po svojim podvizima na biciklu i putovanjima na udaljene destinacije poput Rusije i Kine ovoga puta menja način avanture. On ide pešice do Svete gore i manastira Hilandar u želji da se što više ljudi informiše o problemima porodica čije se deca leče od raka i njihovim potrebama. Ivan pomaže udruženje “Uvek sa decom” informišući javnost na ovaj način o radu.\nGepostet von Ivan Mladenovic -Putovati sporo-Ziveti putujuci. am Samstag, 17. August 2019\nSvako ko želi da se pridruži u podvigu našeg sagovornika iz Šida slobodno može to da učini makar i deo puta. Pod sloganom “Putovati sporo živeti poutujući” put Hilandara kreće već u subotu a potom će svakodnevno menjati gradove i mesta u kojima će motivisati ljude da pomažu deci oboleloj od raka.\nSvi oni koji to žele moći će svakodnevno da prate putovanje do Hilandara na društvenoj mreži i da ukoliko to žele daju svoj doprinos u krajnem cilju slanjem sms poruke na 7175.\nBiciklHilandarIvan MlađenovićPomoć deciPutovanje\nJunker hitno operisan


Вучен: ОСАМ ЗДРАВСТВЕНИХ РАДНИКА ОБ „СТЕФАН ВИСОКИ“ ИЗЛЕЧЕНО ОД ВИРУСА COVID-19 – Паланачке новине\nVučen: OSAM ZDRAVSTVENIH RADNIKA OB „STEFAN VISOKI“ IZLEČENO OD VIRUSA COVID-19\nby Palanačke · 19 aprila, 2020\nKomandant Štaba za vanredne situacije i predsednik Opštine Smederevska Palanka, Nikola Vučen, saopštio je da je osam zdravstvenih radnika iz OB „Stefan Visoki“ izlečeno od virusa Covid-19.\n-Kod osam zdravstvenih radnika OB „Stefan Visoki“, kod kojih je bio potvrđen virus Covid-19 i koji su bili zbrinuti i lečeni u Beogradu, današnjim drugim testom potvrđeno je da su negativni. Oni će do kraja dana biti otpušteni i krenuće svojim kućama. Narednih 14 dana provešće u izolaciji u svojim domovima i nakon toga se vraćaju svojim svakodnevnim obavezama. Svim zdravstvenim radnicima, medicinskom i nemedicinskom osoblju u OB „Stefan Visoki“, Domu zdravlja i Hitnoj službi u našoj Opštini želim da se zahvalim i da im pružim punu podršku. Oni su naši heroji koji su bili na prvoj liniji borbe sa ovim opasnim virusom – rekao je Vučen.\nUNS saopštenje, 18. jun 2015. – UNS: Palanački SNS da prestane sa vređanjem kolege Dejana Crnomarkovića\nNext story Kažnjeno 13 osoba zbog kršenja zabrane okupljanja\nPrevious story Od posledica korona virusa preminuo Palančanin Zdravko Anđelković


Rusija spremna da dugoročno, bez prekida, isporučuje prirodni gas u Evropu - 22.11.2021, Sputnik Srbija\nPredsednik Rusije Vladimir Putin i premijer Italije Mario Dragi razgovarali su telefonom o situaciji na granici Belorusije i država-članica EU, saopštila je... 22.11.2021, Sputnik Srbija\nU Kremlju su dodali da su lideri dve države naglasile potrebu uspostavljanja saradnje Minska i Evropske unije radi rešenja krize u skladu sa normama humanitarnog prava.Predsednik Rusije je naglasio da Kijev uporno nastavlja da odbija realizaciju Minskog sporazuma.Putin je uverio Dragija da je Rusija spremna da dugoročno, bez prekida, isporučuje prirodni gas u Evropu, između ostalog i putem "Severnog toka 2".\nPredsednik Rusije Vladimir Putin i premijer Italije Mario Dragi razgovarali su telefonom o situaciji na granici Belorusije i država-članica EU, saopštila je pres-služba Kremlja.\n"Detaljno je razmotrena situacija na granici Belorusije sa državama EU. Predsednik Rusije, između ostalog, obratio je pažnju na to da Poljska sistematski krši međunarodne obaveze o zaštiti prava izbeglica, kao i na surovo ponašanje poljskih graničara prema migrantima", navodi se u saopštenju.\nU Kremlju su dodali da su lideri dve države naglasile potrebu uspostavljanja saradnje Minska i Evropske unije radi rešenja krize u skladu sa normama humanitarnog prava.\nPredsednik Rusije je naglasio da Kijev uporno nastavlja da odbija realizaciju Minskog sporazuma.\nPutin je uverio Dragija da je Rusija spremna da dugoročno, bez prekida, isporučuje prirodni gas u Evropu, između ostalog i putem "Severnog toka 2".\nLukašenko: Ako odemo predaleko - rat je neizbežan\n22 Novembar, 16:20


Slovenačka vlada usvojila je u četvrtak program za šestomesečno predsedavanje Slovenije Savetom EU, koje započinje za manje od mesec dana. Četiri su glavna prioritetna područja: oporavak nakon pandemije, Konferencija o budućnosti Evrope, vladavina zakona i sigurnost.\nU segmentu otpornosti, oporavka i strateške autonomije EU, ključni prioritet biće jačanje otpornosti Unije na krize i ekonomski oporavak zasnovan na zelenoj i digitalnoj tranziciji.\nŠto se tiče Konferencije o budućnosti Evrope, vlada kaže da je cilj vođenje debate koja uključuje institucije EU, kao i nacionalne parlamente i druge zainteresovane strane.\nTreće prioritetno područje nosi naziv Evropski način života, vladavina prava i jednaki kriterijumi za sve. Slovenija planira da vodi dijalog na osnovu godišnjeg izveštaja Evropske komisije o vladavini prava koji sadrži opštu raspravu o vladavini prava i rasprave o pojedinim državama članicama.\n„Godišnji dijalog o vladavini prava biće usmeren u pravcu koji povezuje države članice u zajednicu evropskih vrednosti“, navodi se u vladinom saopštenju za štampu.\nČetvrti segment nosi naziv kredibilna i sigurna EU koja takođe može da obezbedi sigurnost i stabilnost u svom susedstvu.\nSlovenija tokom predsedavanja planira da „doprinese efikasnoj primeni interesa i vrednosti EU u svetu“.\nGlavni prioriteti u spoljnim poslovima biće jačanje transatlantskih odnosa i podrška zemljama zapadnog Balkana u nastojanju da se pridruže EU.\nŠestomesečni program jedan je od ključnih tačaka predsedavanja. Vlada kaže da se zasniva na strateškoj agendi EU za 2019-2024 i koordinira sa 18-mesečnim programom trenutne trojke Nemačke, Portugalije i Slovenije.\nObuhvata sadržaje o kojima je već raspravljao Savet ili njegova radna tela i pitanja koja je EU predložila u strateškim dokumentima i programu za 2021. godinu.


Amerika ne može preživeti bez saveznika, kaže bivši Trampov ministar obrane – Krstarica\nBeta 28. avgusta 2019. 17:35\nSjedinjene Američke Države ne mogu preživeti bez saveznika, nmapčisao je bivši ministar odbrane Džim Matis što je u Vašingtonu objavljeno danas, dva dana pošto je predsednik Donald Tramp na samitu G7 u Francuskoj pokušao da popravi odnose s ključnim partnerima svoje države.\nU odlomku iz memoara koji je objavio „Volstrit džornal“, bivši general Mornaričke pešadije upozorio je i na „unutrašnje podele“ u SAD, gde kao da „neprijateljska plemena vrište jedno na drugo“.\n„Često mi marinci kažemo: Kada krenete u bitku, povežite se sa svim svojim naoružanim prijateljima“, napisao je Matis koji je podneo ostavku u decembru 2018. zbog nepremostivih razlika sa šefom države – republikanskim milijarderom, posebno oko Sirije.\n„Zemlje koje imaju saveznike napreduju, a one koje ih nemaju umiru. Amerika sama ne može da zaštiti svoj narod i svoju privredu“, rekao je bivši oficir osudivđi izolacionističku politiku Donalda Trampa.\nIzvodi iz knjige „Call Sign Chaos: Learning to Lead“ (Pozivni broj za haos: Učiti kako se rukovodi) koja će biti objavljena 3. septembra, objavljeni su nekoliko sati pre prve konferencije za štampu Matisovog naslednika, Marka Espera.\n„Kada moja konkretna rešenja i strateški saveti, naročito u vezi s očuvanjem poverenja naših saveznika, više nisu uvažavani, bilo je vreme da podnesem ostavku“, rekao je on o odlasku iz Pentagona.\nDžim Matis u knjizi poziva i na zaštitu američke demokratije, „iskustva koje se može preokrenuti“ u zemlji obeleženoj „političkom bratoubilaštvom“.\n„Kao vojnika najviše me ne zabrinjavaju naši strani protivnici, nego naša unutrašnja neprijateljstva“, napisao je on.\n„Svi znamo da smo bolji od naše sadašnje politike“, podvukao je Matis.


SAD: Privremena blokada Trampova imigracione politike\nTanjug 21. avgusta 2021. 06:40\nVAŠINGTON – Sudija Vrhovnog suda SAD privremeno je blokirao presudu nižeg suda kojom se od predsednika Džozefa Bidena zahtevalo da reaktivira spornu imigracionu politiku koju je uveo njegov republikanski prethodnik Donald Trump.\nKratkim naređenjem sudije Samjuela Alita, slučaj je stavljen na čekanje, dok viši sud razmatra kako da postupi po zahtevu Bajdenove administracije kojim se traži da se presuda dugoročno blokira, a od vlade da reaktivira Protokole o zaštiti migranata (MPP), prenosi Rojters.\nBajdenova administracija obratila se Vrhovnom sudu nakon što je Apelacioni sud u Nju Orleansu odbio zahtev vlade da odloži datum pravosnažnosti presude nižeg suda donete nedelju dana ranije.\nU presuda okružnog sudija „zahteva se od vlade da hitno reaktivira kontroverzni program sprovođenja imigracije koji je formalno suspendovan na sedam meseci i koji je pre toga uglavnom mirovao skoro devet meseci“, napisao je vršilac dužnosti generalnog tužioca.\nDemokrate i zagovornici blaže imigracione politike kritikovali su MPP, nezvanično poznat kao „ostanak u Meksiku“, uz primedbe da su izbeglice iz Centralne Amerike u velikom broju slučajeva izložene nehigijenskim uslovima i nasilju.


Podvodni muzej u Antaliji, nova turistička atrakcija Turske – TU magazin\nPodvodni muzej u Antaliji, nova turistička atrakcija Turske\nU mestu Side kod Antalije posebno je atraktivan jedan turistički sadržaj, a radi se o podvodnom muzeju na dnu Sredozemnog mora.\nPodvodni muzej se nalazi na dnu mora na dubini od 24 metara, i on sadrži 117 eksponata koji turistima pripovedaju o slavnoj istoriji i kulturi ovog kraja. On se nalazi u delu koji je udaljen od obale oko 2 kilometara, i posetiocima je omogućeno da ga posete sa obučenim roniocima i kustosom.\nSve skulpture u muzeju predstavljaju teme i periode koji su od velike važnosti za Istoriju ove zemlje. Trenutno, to je drugi najveći muzej takve vrste na svetu, posle Meksika u kojem je izloženo 400 eksponata. Treba pomenuti činjenicu da je zbog klimatskih uslova ronjenje dozvoljeno preko 7 meseci godišnje, što ovu podvodnu oazu čini izuzetno pogodnom za turiste.\nNajveći i najpoznatiji eksponat skulptura Posejdona teška pet tona i visoka tri i po metra, a projekat muzeja je podržala Agencija za razvoj Zapadnog Mediterana.


Napadač na vojnike u Sarajevu pripadnik selafijskog pokreta\nBeta\t 18. novembra 2015. 23:40\nEnes Omeragić, koji je večeras u sarajevskom naselju Rajlovac ubio dvojicu vojnika Oružanih snaga BiH, pripadnik je selafijskog pokreta, javljaju mediji u Sarajevu pozivajući se na bezbednosne izvore.\nPrema nezvaničnim informacijama, napadač je naoružan, lociran je i nalazi se nedaleko od mesta pucnjave. U toku je akcija hapšenja, a u Sarajevu je Državna agencija za istrage i zaštitu (Sipa) podigla mere bezbednosti.\nEnes Omeragić je u policijskim dokumentima kao pripadnik selafijskog pokreta.\nJoš se navodi da je nekoliko bliskih Omeragićevih rođaka na ratištu u Siriji, ali da on, prema dosadašnjim saznanjima, nije bio na ratištu u toj zemlji.\nZvanično niko još nije potvrdio da se u Rajlovcu desio teroristički akt.\nTelevizija Federacije BiH je objavila da je napadač prilikom ulaska u kladionicu, gde je otvorio vatru po vojnicima, uzviknuo “Alahu ekber”.\nUbijeni vojnici su jedan Bošnjak i jedan Srbin, koji su radili na formacijskim mestima vozača u bataljonu Vojne policije Brigade taktičke podrške.\nNapadač je po izlasku iz kladionice otvorio vatru i na gradski autobus, gde je ranio još jednog vojnika.\nU autobusu su od prskanja stakla lakše povređene još dve osobe.\nS obzirom da se radi o ubistvu pripadnika Oružanih snaga BiH, istragu vodi državno Tužilaštvo.


SNSD podržao Dodikovu inicijativu za smjenu Šarovića – mojKontakt portal – Radio Televizija Kontakt\nSNSD podržao Dodikovu inicijativu za smjenu Šarovića\nRadmanović je rekao da će na pitanja novinara sutra odgovarati međunarodni sekretar SNSD-a i premijer Srpske Željka Cvijanović na konferenciji za novinare u Banjaluci.\nPredsjednik Izvršnog odbora Saveza nezavisnih socijaldemokrata rekao je da ova stranka ostaje pri ranijem stavu da će uvijek glasati za usklađivanje Ustava BiH sa Evropskom konvencijom o ljudskim pravima.\nRadmanović je dodao da ostaju pri stavu da izbor člana Predsjedništva BiH iz Republike Srpske ostaje neposredan, s tim da bi se mijenjalo da se bira jedan, a ne sa jasnom nacionalnom odrednicom.\n“Nadamo se da i druge političke partije iz Srpske, koje su i ranije podržale ovaj stav, takođe, ostaju i dalje pri ovome”, rekao je Radmanović novinarima na Mrakovici nakon sjednice Izvršnog odbora Glavnog odbora SNSD-a.\nPatrijarh Irinej doputovao u Sarajevo\nSDS: SNSD je napustio političku platformu


Ministarstvo spoljnih poslova Konzularno\nPritvaranje ili hapšenje u inostranstvu\nTransfer osuđenih lica\nU skladu sa Bečkom konvencijom o konzularnim odnosima nadležni organ strane zemlje je u obavezi da odmah obavesti diplomatsko-konzularno predstavništvo R. Srbije o hapšenju, zatvaranju, stavljanju u pritvor ili zadržavanju državljanina R. Srbije, ukoliko lice koje je lišeno slobode to zatraži ili ukoliko je to regulisano nekim drugim ugovorom ili propisom. Nadležni inostrani organ će diplomatsko-konzularnom predstavništvu R. Srbije dostaviti svako saopštenje koje mu je uputilo lice lišeno slobode. Nadležni strani organ, takođe, ima obavezu da takvo lice bez odlaganja obavesti o njegovim pravima i da mu, na njegov zahtev, obezbedi kontakt sa diplomatsko-konzularnim predstavništvom.\nPredstavnik diplomatsko-konzularnog predstavništva (konzul) ima pravo da poseti državljanina R. Srbije koji je zatvoren, pritvoren ili zadržan, da razgovara sa njim, dopisuje se, vodi računa da bude zastupan pred sudom, da dobije isti tretman kao i ostali građani koji se nalaze u istoj situaciji, da ima obezbeđenog branioca po službenoj dužnosti, da dobije odgovarajuću medicinsku negu. Može mu dati pravni savet u vezi sa propisima Republike Srbije ili propisima zemlje domaćina i dati listu advokata koji govore srpski jezik.\nDiplomatsko-konzularno predstavništvo će, ukoliko to državljanin R.Srbije zahteva, o njegovom problemu obavestiti porodicu u R. Srbiji.\nDiplomatsko-konzularno predstavništvo ne može: osloboditi državljanina R.Srbije pritvorenog u inostranstvu, da plaća troškove advokata angažovanog po izboru lica lišenog slobode ili njegove porodice ili da plaća kauciju radi privremenog puštanja na slobodu, preuzimati ulogu advokata i zastupati lice lišeno slobode pred pravosudnim organima, svedočiti na sudu o nečijoj krivici ili nevinosti, služiti kao službeni tumač ili prevodilac, plaćati troškove lečenja i slično.\nDiplomatsko-konzularno predstavništvo R. Srbije će se, međutim, suzdržati od pružanja pomoći državljaninu R.Srbije koji je lišen slobode ako se tome izričito protivi.\nZa sve informacije o pokretanju postupka provere i potrebnu dokumentaciju za pribavljanje bližih informacija o pritvorenom ili osuđenom članu porodice u inostranstvu možete kontaktirati Ministarstvo spoljnih poslova. Kontakt informacije možete naći ovde.\nPrema krivičnom zakonodavstvu R. Srbije, postoji mogućnost da državljani R. Srbije osuđeni na kazne zatvora u inostranstvu iste nastave izdržavati u Srbiji ako je to sa zemljom u kojoj izdržavaju kaznu regulisano međunarodnim ugovorom ili na osnovu uzajamnosti. Kada se radi o licima koje imaju prebivalište na području R.Srbije, odnosno rođena su na području ove Republike, njihov transfer radi izdržavanja kazne zatvora u R.Srbiji može se vršiti kako sa zemljama sa kojima postoji zaključen međunarodni ugovor, tako i na osnovu principa uzajamnosti.\n- osuđeno lice mora biti državljanin Srbije;\n- presuda koja mu je izrečena u inostranstvu mora biti pravnosnažna;\n- preostali deo kazne koju osuđeno lice treba da izdrži mora biti u trajanju od najmanje šest meseci (po Konvenciji) od dana kad je primljen zahtev za njegov transfer ili u neograničenom trajanju;\n- osuđeno lice mora podneti zahtev, odnosno dati saglasnost;\n- krivično delo zbog koga je lice osuđeno u inostranstvu mora se smatrati i krivičnim delom i u našoj zemlji;\n- dve države moraju se dogovoriti u vezi sa transferom osuđenog lica.\nNadležni organ za transfer osuđenih lica je Ministarstvo pravde R.Srbije.


Svetski lideri pozdravljaju ton govora, čekaju detalje politike\nSvetski lideri pažljivo su slušali sinoćni govor Donalda Trampa Kongresu. Američki predsednik govorio je o predanosti Sjedinjenih Država NATO-u i planovima za uspostavljanje novog globalnog trgovinskog sistema.\nGovor Donalda Trampa možda je bio usmeren ka domaćoj publici – predsednik je više puta obećao da će Amerika biti na prvom mestu – ali njegov nastup pratili su ljudi širom sveta.\n“Američko liderstvo, zasnovano na vitalnim bezbednosnim interesima, je nešto što delimo sa svojim saveznicima širom planete. Snažno podržavamo NATO, savez utemeljen na vezama iz Dva svetska rata, koji je oborio fašizam, i iz Hladnog rata, zahvaljujući kojima je poražen komunizam. Ali naši partneri moraju da ispune svoje finansijske obaveze.”\nTrampov topliji ton je pozdravljen, kaže Ien Bond iz londonskog Centra za evropske reforme, koji je govorio za Glas Amerike putem Skajpa.\n“On nije ponovio opasku da je to to zastarela organizacija i naglasio je značaj NATO-a. Ali, ispod te površine, on i dalje govori u smislu da članice NATO-a treba da plate svoje račune, kao da je Amerika neka vrsta telohraniteljskog servisa.”\nPredsednik Tramp obećao je jedno od najvećih povećanja troškova za odbranu u američkoj istoriji.\n“Mislim da mu čak i mnogi republikanci govore da je greška srezati američku pomoć inostranstvu i budžet Stejt Departmenta da bi finansirao to veliko povećanje vojne potrošnje.”\nSmanjenje američkog angažovanja u stranim zemljama verovatno će se doživeti kao dobra prilika za drugu najveću svetsku ekonomiju, kaže Dejvid Keli, direktor istraživačke grupe “China Policy” sa sedištem u Pekingu.\n“Tramp je ponovo ostavio otvorenim veliki prostor za Kinu da ga eksploatiše u diplomatskom smislu.”\nDonald Tramp je posebno pomenuo Peking kada je ponovio optužbe da globalni trgovinski sistem ne ide u prilog Americi.\n“Izgubili smo 60.000 fabrika od kada se Kina pridružila Svetskoj trgovinskoj organizaciji 2001.”\nTramp nije direktno pomenuo zabranu putovanja za građane sedam zemalja sa muslimanskom većinom - zabranu koja je oborena na sudovima. Mimo obećanja da će uništiti terorističku grupu Islamska država, nije bilo pomena Afrike – područja kome je njegov prethodnik posvećivao veću pažnju.\n“U prvih mesec dana, nismo čuli gotovo ništa od ove administracije o tome kakva će biti njegova politika prema Africi. Nemamo zamenika državnog sekretara, mnoga ambasadorska mesta su upražnjena, između ostalih u Južnoj Africi", ističe Stiven Grazd iz Južnoafričkog instituta za međunarodne odnose.\nUmereniji ton Trampovog govora generalno je dobro prihvaćen i pozdravljen. Međutim, analitičari kažu da mnogi svetski lideri žele da čuju više političkih detalja o tome kako će predsednik Tramp održati obećanje o “novom poglavlju veličine Sjedinjenih Država.”


Košarka Archives ⋆ Mreža\nPogledajte do sad neviđenih pet sekundi u NBA i tricu kakva se nije vidjela 25 godina (VIDEO)\nmreza 16 Decembra, 2021\nDvije najlošije momčadi Zapadne konferencije odigrale su jednu od najluđih završnica utakmice u historiji NBA lige. Četiri i pol sekunde prije kraja Oklahoma je protiv New Orleansa zaostajala 110:107 i Shai Gilgeous-Alexander je gađao tricu ...\nNevjerovatni Curry U posljednja tri meča NBA lige, Golden State Warriorsi su na učinku od dvije pobjede i jednog poraza, ali prethodno su imali nevjerovatnu seriju od sedam uzastopnih pobjeda. Na krilima Stephena Curryja, Warriorsi ...\nKvalifikacije za SP Košarkaška reprezentacija Bosne i Hercegovine večeras je u Skenderiji u 1. kolu kvalifikacija za odlazak na Svjetsko prvenstvo savladala selekciju Češke rezultatom 97:90. U odličnoj atmosferi dvorane Skenderija bh. tim je uspio ...\nmreza 24 Novembra, 2021\nKošarkaš Portland Trail Blazersa Greg Brown (20) u meču protiv Denver Nuggetsa izveo je spektakularno zakucavanje koje je definitivno najbolje u dosadašnjem dijelu NBA sezone. Rookie Portlanda i saigrač našeg Jusufa Nurkića zapanjio je publiku ...


Apple već istražuje mogućnosti 6G bežične tehnologije - BIGportal.ba\n21 Februara, 2021 21 Februara, 2021 031\nPokrivenost 5G mrežom još uvek se širi globalno, ali izgleda da neke kompanije (među kojima je i Apple) već istražuju narednu generaciju bežičnih tehnologija: 6G.\nOvo sugeriše Bloomberg, koji je otkrio oglase za posao za inženjere u kompaniji Apple.\nPrema opisima iz ovih oglasa, u kojima se traže inženjeri za bežične mreže i RAN1/RAN4 standardni inženjeri, zaposleni će biti deo definisanja tima i istraživanja naredne generacije standarda, kao što je 6G. Inženjeri će istraživati i dizajnirati narednu generaciju (6G) bežičnih sistema komunikacije.\nNaravno, kako je 5G još uvek u povoju, to znači da se implementiranje 6G bežičnih tehnologija ne očekuje u skorije vreme ali ne predstavlja iznenađenej što se Apple već sada interesuje za 6G. Kompanija se trenutno oslanja na Qualcomm za svoje 5G modeme, ali nakon kupovine Intelovog poslovanja sa modemima Apple želi da sae osamostali o kreira svoje 5G modeme i potencijalno 6G u budućnosti.\nApple je takođe deo “Next G Alliance” industrijske grupacije, koja uključuje kompanije kao što su Google i LG kako bi pomogao u definisanju specifikacija 6G mreže.\nMicrosoft Teams: Pripremite se za jasniji zvuk na sastancima


Kосово и Метохија између “мита” и стварности\nKosovo i Metohija između “mita” i stvarnosti\nOteto, okupirano ili “predato” Kosovo\nKosovo i Metohija je od 1389 godine postalo mitsko svetilište nacionalnih ciljeva, oslobođanja, narodne sabornosti i i nacionalnog dostojanstva. Vekovima Kosovska bitka je bila duhovna energija za jačanje patriotizma i očuvanja pravoslavlja, ali i srpske državnosti. Već dugo Kosovo je počelo da gubi duhovnu vertikalu u srpskom narodu, i danas je Kosovo “oteto” od Srbije i okupirano od strane NATO, i postalo “hibridna” i “neuspela” država koju Srbija ni u jednoj opciji ne može da prizna ili će biti pritiscima da je ipak prizna preko vlasti u Srbiji. Ono što je oteto kroz nasilje i silu teži da bude kad tad vraćeno. Tako je Srbija učinila u Balkanskim ratovima 1912-1913 godine kada je Kosovo oslobođeno od Otomanske imperije. Kosovo je vekovima bilo i “mit” , duhovna vertikala, ali i istorijska i poltička i državna realnost. Predsednik Srbije Aleksandar Vučić izražava nameru da otvori “unutrašnji dijalog” po pitanju Kosova i Metohije, uz sve naše razlike, bez predrasuda, a poštujući Ustav Srbije. Predednik Vučić kaže:„Moramo da budemo otvoreni, da se oslobodimo mitskog pristupa, ali i olakog davanja onoga na šta imamo svako pravo. Naš unutrašnji dijalog po tom pitanju možda je i važniji od onog koji treba da vodimo sa Albancima”.Unutrašnji dijalog je stvar nacionalnog jedinstva i opšte političke saglasnosti i konsenzusa. Kosovo je sada predmet i međunarodne poltike i interesa i Albanije, SAD, EU, NATO, ali i rezolucije 1244SBUN. Nacionalni konsezus je dogovor kako očuvati ili ponštiti deo državnosti Srbije na Kosovu i Metohiji.\nKako priznati Kosovo na “meki način”?\nKosovo je istorijski i duhovno mit i od njega ne treba bežati kao deo nacionalnog pamćenja, jer svaki narod ima svoj nacionalni, istorijski ili poltički mit. Od države i unutrašnje snage nacije racionalizuje se se „mitska slika” kao arhitip od političke realnosti. Rasim Ljajić, potpredsednik vlade Srbije smatra da Srbija treba da se se oslobodi zabluda i krajnosti. Minstar Ljajić kaže “Jedna krajnost je da je Kosovo mit, a druga krajnost je da je Kosovo parče izgubljene zemlje”. Oslabađanje od mita je poništavanje svoje istorije i kolektivnog pamćenja. Kosovski mit je vekovna snaga srpskog naroda i ona ne smeta državnoj politici da se bori za naciolnane interese i ciljeve. Drugi deo nacionalne strategije je da je Kosovo suviše “skupo” da bi se tretiralo kao “parče izgubljene zemlje”. Mirenje sa gubitkom dela svoje teritorije, države i indentiteta i svega onoga što je na njoj je oblik nacionalne i poltičke ravnodušnosti, defetizma ili nacionalne kapitulacije i prodaje nacionalnih interesa. Zabluda kako kaže ministar Rasim Ljajić da podela Kosova može da bude rešenje, jer je ona zakasnela i mogla bi da bude izvedena samo dogovorom velikih sila ili novim konfliktom. Ministar Ljajić smatra da je “Zabluda i da u našu korist možemo da održavamo stanje zamrznutog konflikta, zato što vreme u ovom slučaju nije saveznik Srbije, a još manje Srba na Kosovu i Metohiji. Ministar Ljajić kaže da razgovori o konačnom statusu Kosova u ovom trenutku nisu realna opcija zato što ovakva, slaba, međunarodna zajednica za to nije sposobna, a javnost za to nije spremna”. Zamrznutih konflikta u svetu ima mnogo i oni su po pravilu okidač raznih interesa da se sukobi obnove ili se vrši pritisak na pronalaženje rešenja.\nDanteovi krugovi “nacionalnog” pakla?\nŠta predalaže dr Rasim Ljajić kao uticajni potpredsednik vlade Srbije i„glasnik” vlade i Predsednika Srbije? Miinstar Ljajić kaže “Zato kao rešenje mi predlažemo opciju normalizacije bez priznanja“, koja bi se odvijala na četiri nivoa. Prvi nivo je ekonomski, što znači da bi trebalo da razvijamo sve vidove ekonomskih odnosa sa Kosovom. Drugi nivo pretpostavlja otvaranje razgovora o statusu Srba na Kosovu, statusu srpske imovine na Kosovu, kao i srpske kulturne baštine na Kosovu. Treći nivo su razgovori o članstvu Kosova u međunarodnim organizacijama, bez članstva u Ujedinjenim nacijama. Ali, uz jasne benefite koje bi Srbija imala za davanje saglasnosti za to. Četvrti nivo, uz realizaciju prethodnih, jesu razgovori o konačnom statusu. Ovo što govori dr Rasim Ljajić je suštinski ublažni deo zahteva za poglavlje 35 pristupanja Srbije EU, a to je normalizacija odnosa ili prihvatanje državnosti Kosova bez priznanja Srbije i članstva Kosova u UN ali ne i u EU ili NATO. Ovde je reč o „mekom” priznanju Kosova kao države. Svi vidovi ekonomskih odnosa sa „državom“ Kosova podrazumeva i priznanje zakona„države” Kosova u sferi ekonomije, trgovine, carina kao sa svakom drugom državom. Status Srba na Kosovu uređen je rezolucijom 1244SBUN koji se sve manje tretira. Srpska odnosno državna ili privatna imovina već je privatizovana ili „nacionalizovana” i pod kontrolom je i stranih kompanija i vlada. Srbija bi preko „arbitraže” u međuarodom sudu morala da potražuje svoju imovinu ali uz tretirtanje Kosova kao države. EU i poglavlje 35 za pristupanje Srbije traže da Kosovo može biti u EU, NATO. Ili na nižem nivou u-UNESCO. Interpol i drugim organizacijama koje se daju državama. Samo ostaje sporni status u UN, što u konačnoj koncepcji međunarodnih odnosa danas i više nije presudno. Dakle ovo što govori dr Rasim Lajić, a misli i predsendik Srbije i sadašnja vlada je deo tog “unutrašnjeg” dijaloga na putu za poglavlje 35 i punu normalizaciju Beograda i Prištine.


Potpisana tri sporazuma o saradnji izmеđu Srbijе i Italijе | Ministarstvo građevinarstva, saobraćaja i infrastrukture\nPočetak > Aktuelnosti > Vesti > Potpisana tri sporazuma o saradnji izmеđu Srbijе i Italijе\nPotpisana tri sporazuma o saradnji izmеđu Srbijе i Italijе\n08.07.2014. - 22:40\nPotprеdsеdnik Vladе prof. dr Zorana Mihajlović prisustvovala jе u vеčеras u rеzidеnciji Ambasadе Italijе u Bеogradu, potpisivanju tri sporazuma o saradnji izmеđu Italijе i Srbijе u saobraćaja, trgovinе i naukе i tеhnologijе.\nSporazum o saradnji u oblasti saobraćaja potpisao jе prеdstavnik Konzorcijuma "Koridori Italija-Srbija" Đuzеpе Bortolusi, dirеktor firmе "Srbijatransport" Goran Alеksić i dirеktor firmе "Žеlеznički intеgralni transport Bеograd" Svеtozar Milanović. Porеd ovog sporazuma, potpisani su i sporazumi o trgovinskoj saradnji, izmеđu italijanskog udružеnja industrijalaca - "Finеst" i Privrеdnе komorе Srbijе (PKS) i o naučno-tеhnološkoj saradnji, izmеđu "Arеa Science Parka" i srpskog Ministarstva prosvеtе, naukе i tеhnološkog razvoja.\nNakon potpisivanja, Mihajlović jе rеkla da sе sporazum koji sе odnosi na izgradnju saobraćajnih koridora izmеđu Italijе i Srbijе gotovo tri godinе dogovarao. "Činjеnica jе da sada postoji dobra volja izmеđu obе stranе, jеr to nijе višе pitanjе dvе vladе, vеć su u pitanju italijanskе i srpskе kompanijе kojе su sе dogovorilе", rеkla jе Mihajlović. Ona jе dodala da očеkujе da ćе izgradnja biti rеalizovana vrlo brzo, u roku od jеdnе do dvе godinе i objasnila da sе radi o saobraćajnicama kojе nеdostaju da bi sе spojili Kragujеvac sa rеgijom Frijuli Vеnеcija Đulija i lukom Pordеnonе.\nPrеdsеdnica italijanskе rеgijе Frijuli Vеnеcija Đulija, Dеbora Sеrakjani, ocеnila jе da su potpisani sporazumi vеoma važni za taj italijanski rеgion i za svеukupnе odnosе Italijе i Srbijе, naglašavajući da jе Italija najznačajniji trgovinski partnеr Srbijе. Prеma njеnim rеčima, sporazum u oblasti infrastrukturе odnosi sе na izgradnju saobraćajnog koridora koji trеba da spoji rеgiju Frijuli Vеnеcija Đulija, prе svеga italijansku luku Pordеnonе i Srbiju, odnosno Kragujеvac gdе sе nalazi Fijatova fabrika automobila. "Italija sada, budući da jе započеla šеstomеsеčno prеdsеdavanjе EU, žеli da pomognе Srbiji na njеnom еvropskom putu, ali takođе žеli i da pomognе Srbiji da zajеdno sagradimo infrastrukturu koja ćе nas povеzivati", kazala jе Sеrakjani.\nGovorеći o utiscima sa današnjih sastanaka u Bеogradu, Sеrakjani jе izrazila nadu da ćе dvе zеmljе moći da i daljе radе na intеgracijama, kako u rеgionu, tako i u Evropi. "Mislim da sada postojе uslovi da sе dodatno ojačaju i poboljšaju odnosi koji su inačе dobri", rеkla jе Sеrakjani i poručila da ćе italijanski invеstiortori nastaviti da ulažu u Srbiju, jеr jе smatraju važnom za stabilnost ovog dеla Evropе.\nPotpisivanju sporazuma prisustvovao jе i ambasador Italijе u Bеogradu Đuzеpе Manco, koji jе ujеdno bio domaćin prijеma organizovanog povodom počеtka šеstomеsеčnog prеdsеdavanja Italijе Evropskom unijom. Manco jе, obraćajujući sе novinarima, naglasio da Italija podržava еvropski put Srbijе nе samo na političkom, vеć i na svakom drugom nivou. "Danas konkrеtno govorimo o izgradnji infrastrukturе, a graditi infrastrukturu znači i - povеzivati sе sa Evropom", rеkao jе Manco, zahvalivši sе Sеrakjani na porukama kojе jе uputila tokom današnjih razgovora sa visokim srpskim zvaničnicima.


UNIROYAL 275/35 R19 RainSport 5 100Y XL - Internet Prodaja Guma\nTežina 124 kg\nDezen RainSport 5\nZemlja porekla LOUSADO\nLetnja guma UNIROYAL 275/35 R19 RainSport 5 100Y XL sa garancijom od 36 meseci, dostupna je uz besplatnu isporuku na adresu vašeg vulkanizera.\nVideo o UNIROYAL 275/35 R19 RainSport 5 100Y XL\nBezbednost u najizazovnijim vlažnim uslovima\nRazvijena tehnologija po uzoru na ajkulinu kožu i široki kanali odvode vodu sa gazećeg sloja i znatno smanjuju rizik od akvaplaninga.\nProduženi vek za dug put\nSastav gazećeg sloja garantuje nisku abrazivnost, a tvrđa ramena omogućavaju ujednačeno habanje. Optimizovani dizajn gazećeg sloja omogućava jednaku raspodelu pritiska na kontaknu površinu, što dovodi do veće kilometraže.\nOdlična kontrola i rukovanje za maksimalan užitak\nZahvaljujući jačoj osnovi, posebno dizajniranim širokim središnjim rebrima i ojačanom ramenu, ovaj pneumatik pruža vrhunsku kontrolu u skretanju i rukovanju – svejedno da li je sunčano ili kišno vreme.


Ustavni sud, drugi put, presudio u korist Regionalnog vodovoda – Borba\nUstavni sud, drugi put, usvojio je žalbu Regionalnog vodovoda i poništio presudu Vrhovnog suda. Shodno odluci Ustavnog suda, Vrhovni sud će morati da uradi reviziju presude Apelacionog suda, nakon koje je Regionalnom vodovodu blokiran račun od strane austrijske firme Štrabag i skinuto 12 miliona evra.\nSve je počelo 2008. godine, kada je Štrabag kao najpovoljniji ponuđač na međunarodnom tenderskom postupku dobio Ugovor za izvođenje radova na kontinentalnom i južnom kraku za regionalni sistem snabdijevanja vodom Crnogorskog primorja. Projekat je finansirala Svjetska banka i bio je vrijedan 17,1 miliona evra.\nPrivredni sud je argumentovano ukazao da je Arbitražno vijeće potpuno pogrešno tumačilo arbitražni sporazum iz ugovora i nedosljedno primijenilo opšta pravila tumačenja ugovora na konkretan slučaj. Uslijedilo je poništavanje odluke Privrednog suda od strane Apelacionog, koji je donio pravosnažnu presudu kojom je usvojio tužbeni zahtjev kompanije Štrabag, odnosno priznao arbitražnu odluku. Upravo zbog odluke Apelacionog suda Štrabag je 2018. godine blokirao račun Regionalnog vodovoda i skinuo 12 miliona evra.


"Dijamant" i Karate klub Zrenjanin omogućili deci besplatne treninge\n„Dijamant“ i Karate klub Zrenjanin omogućili deci besplatne treninge\nObjavljeno 29.10.2013. u 08h\nŽeleći da sport kao važan faktor u razvoju ličnosti mladih ljudi, bude dostupan što većem broju dece, Kompanija „Dijamant“ i Karate klub „Zrenjanin“ pre tri godine otpočeli su zajednički projekat tromesečnog besplatnog vežbanja karate sporta.\nRezultati su više nego vidljivi, jer je kroz ovaj program, koji počinje početkom oktobra, a završava se krajem decembra, prošlo preko stotinu dece predškolskog i školskog uzrasta, koji na taj način kvalitetno utroše svoje slobodno vreme i pravovremeno se usmere u sportsku aktivnost koja višestruko pozitivno utiče na njihovo zdravlje i to bez ikakvih dodatnih troškova.\nOve godine, odziv na besplatna tromesečni program vežbanja karate sporta je najveći, jer se za samo mesec dana od kada je program počeo, prijavilo više od 30 polaznika koji dva puta nedeljno uče svoje prve karate pokrete u karate sali u okviru fitnes studija „LK“ ispod nadvožnjaka na Bagljašu, ponedeljkom i petkom od 18 časova.\nDetalj sa treninga u okviru besplatnog karate programa\n– Početak školske godine je finansijski veoma zahtevan za nas roditelje zbog nabavke pribora, udžbenika, garderobe za našu decu, a da ne pričam o izdacima za razne dodatne časove gde ubrajam i sportske aktivnosti. Ova akcija Karate kluba i „Dijamanta“ značajno nam je smanjila pritisak na naš kućni budžet i pružila priliku da vežbanje karatea bude dostupno svima, a pogotovo za našu porodicu koja ima dva školarca koja vežbaju karate – sa zadovoljstvom konstatuje jedan od roditelja.\n– Naša želja je da što više klubova i društveno odgovornih kompanija, kao što je „Dijamant“ prihvate ovakav koncept besplatnog vežbanja, jer će time benefiti biti višestruki – deca će dobiti priliku da iskažu svoje potencijale vežbajući određeni sport i na pravi način utroše svoje slobodno vreme, klubovi će dobiti nove članove, dok će privredni subjekti koji podržavaju ovakve akcije dobiti pozitivnu promociju, kaže trener Karate kluba Zrenjanin, Simo Salapura.\nĐORĐE NA ZAVRŠNIM PRIPREMAMA ZA SVETSKI ŠAMPIONAT\nU Kragujevcu se održavaju završne pripreme za Svetski šampionat koji će se održati početkom novembra u Španiji. Na spisku nacionalnog selektora u kadetskom uzrastu nalazi se Đorđe Salapura koji će na ovom takmičenju nastupiti u kategoriji – 70 kg. Inače, Đorđe je imao mnogo uspeha na ovogodišnjim međunarodnim takmičenjima, bio je srebrni na Evropskom i bronzani na Balkanskom šampionatu.\nKraj završnog ciklusa priprema planiran je za 31. oktobar, dok se put za Španiju planira 5. novembra, a nastupi na takmičenju od 8. do 10. novembra.\nTagovi:besplatno, Dijamant, karate, Karate, Simo Salapura, treninzi


Berlin ne mijenja stav u vezi sa ruskim gasovodom – ASinfo Portal\n05.06.2021. / 12:20\nSANKT PETERBURG – Sankcije koje je Vašington uveo projektu izgradnje ruskog gasovoda “Sjeverni tok dva” kontradiktorne su međunarodnom pravu, izjavio je ambasador Njemačke u Rusiji Geza Andreas fon Geir.\nOn je na marginama Međunarodnog ekonomskog foruma u Sankt Peterburgu naglasio da Njemačka neće promijeniti stav u vezi sa projektom “Sjeverni tok dva”.\n“Trenutno su u toku važni pregovori američkih i njemačkih vlasti, a jedna od tema je `Sjeverni tok dva`. Međutim, naš stav o tom pitanju je jasan i neće se promijeniti: ubijeđeni smo da je energetsku bezbjednost i energetsku politiku treba da odrede isključivo Evropljani, a ne stranci”, rekao je Fon Geir.\nPrema njegovim riječima, ekstrateritorijalne sankcije nisu primjenjive, jer se kose sa međunarodnim pravom, javio je “Sputnjik”.\nSAD se od samog početka protive projektu izgradnje ruskog gasovoda i tvrde da pomenuti cjevovod predstavlja opasnost za evropsku bezbjednost. Vašington povremeno uvodi sankcije zbog projekta, uprkos protestima Rusije, Njemačke i drugih evropskih zemalja. Srna\nSpremni smo na prepreke Zapada oko Sjevernog toka 2


Ovom prilikom ministar je istakao da se u Srbiji sprovodi proces opsežnih društvenih, političkih i ekonomskih reformi, kao i reformi pravnog sistema koje su uticale na to da Srbija postane kandidat za članstvo u Evropskoj uniji i 2014. godine krene u proces pristupnih pregovora.\n- Reforma socijalne zaštite usmerena je na razvijanje integralne socijalne zaštite kroz razvoj usluga, pluralizam pružalaca usluga i unapređenje kvaliteta usluga i kvaliteta stručnog rada. Preduzete su brojne aktivnosti na razvoju usluga kao što su: dnevni boravci, stanovanje uz podršku, pomoć u kući, servis personalnih asistenata, dok je smeštaj u ustanove (domove) usluga za kojom se poseže ako se podrška ne može obezbediti u nekom obliku koji je manje restriktivan“, rekao je Đorđević.\nKako je ministar istakao, Srbija je zemlja sa najnižom stopom institucionalizacije dece u Evropi, jer je 90% dece bez roditeljskog staranja smešteno u hraniteljske porodice, a svega oko 10% u domove za decu i radi se uglavnom o deci sa smetnjama u razvoju, ali da je cilj države da se i za njih nađu odgovarajuće specijalizovane hraniteljske porodice. On je najavio da se 2019. očekuje donošenje nove Strategije razvoja socijalne zaštite koji će definisati pravce razvoja sistema socijalne zaštite i unapređenja usluga koje se u okviru ovog sistema pružaju.\nKako je istakao, donošenje Zakona o pravima deteta i Zaštitniku prava deteta kojim će Srbija ispuniti međunarodno prihvaćenu obavezu pred Komitetom za prava deteta, takođe očekuje se u prvoj polovini 2019. godine.\n- Sprečavanje i suzbijanje nasilja nad decom i zaštita dece od nasilja predstavljaju jedan od prioriteta nacionalne politike Srbije. Zbog toga je urađen novi višegodišnji strateški okvir za prevenciju i zaštitu dece od nasilja kao i akcioni plan za primenu ''Strategije prevencije i zaštite dece od nasilja'' - rekao je ministar i dodao da će i Zakon o izmenama i dopunama Porodičnog zakona će biti još jedan u nizu zakonodavnih aktivnosti koje su planirane za 2019. godinu.


Herojski podvig spašavanja čoveka iz gorućeg automobila - AUTOMOBILI\n23/04/2021 1:36:07 PM\nNASLOVNA / VESTI / Herojski podvig spašavanja čoveka iz gorućeg automobila\nU praksi mali je broj ljudi koji bi herojskim činom pomogli ugroženom, ukoliko je i život „heroja“ ugrožen, ako se na to doda da je „herojev“ zadatak da spase ugroženog iz automobila u kome bukti plamen, u tom slučaju hrabrih je veoma malo.\nJedan primer ovakvog herojskog čina dolazi nam iz Amerike. Nesreća se dogodila na benzinskoj pumi, kada je nepoznat vozač velikom brzinom udario u drugo vozilo i stanicu za točenje benzina pored, nakon čeka je izbio plamen. Pogledajte šta se desilo potom.\nPrethodno Prestaje proizvodnja Peugeot RCZ-a\nSledeće Polovni Lamborghini Veneno Roadster od 7,4 milona dolara\nIzgore cela pumpa,a niko PP aparat da izvadi,zato ga ja uvek nosim sa sobom


Neophodne veće plate i penzije\n01.05.2022. / 14:15\nVlada Crne Gore posvećena je afirmaciji radničkih prava, poboljšanju uslova rada, zaštiti dostojanstva, stvaranju uslova za povećanje plata, ali i penzija nekadašnjih radnika\nMilunović: Vlada u potpunosti posvećena zaštiti prava radnika\n01.05.2022. / 12:00\nVlada Republike Srpske u potpunosti je posvećena zaštiti prava radnika i dijalogu sa socijalnim partnerima koji je otvoren po svim pitanjima u interesu radnika\n01.05.2021. / 10:15\nBANJALUKA, Predsjednik Vlade Republike Srpske Radovan Višković poručio je u prvomajskoj čestitki građanima, radnicima i sindikatima da će Vlada u narednom periodu, osim urgentnih mjera za očuvanje ekonomije usljed posljedica pandemije virusa korona, aktivno raditi i na zaštiti prava radnika\n10.03.2018. / 12:00\nZAGREB – Hrvatski ljekarski sindikat pozvaće svoje članstvo na podizanje tužbi protiv države zbog obračuna prekovremenih sati proteklih godina, zaključio je u petak Glavni odbor sindikata u kojem tvrde da ljekarima nisu obračunavani dodaci na uslove rada, odgovornost i naučne\n24.05.2017. / 13:33\nSARAJEVO, Savez samostalnih sindikata BiH (SSSBiH) saopštio je da će istrajati u borbi za očuvanje kolektivnih ugovora i prava radnika, jer oni nemaju alternativu.\n23.03.2017. / 9:40\nBANJALUKA, Predsjednik Sindikata udruženih radnika energetike Republike Srpske Slobodan Ostojić danas će u Banjaluci da razgovarati sa predsjednikom Saveza sindikata Srpske Rankom Mišić o zajedničkim aktivnostima u zaštiti prava i interesa radnika.\nPotpisan Okvirni kolektivni ugovor za oblast komunalne privrede u FBiH\n29.09.2016. / 13:48\nSARAJEVO, Okvirni kolektivni ugovor za oblast komunalne privrede u Federaciji BiH potpisan je danas u Sarajevu, a predstavlja uputstvo kako će kantoni postupati u daljim pregovorima za zaključenje pojedinačnih granskih kolektivnih ugovora.\nProtest u Željeznicama RS-a, najavljene i radikalne mjere\n01.07.2016. / 11:38\nBANJA LUKA, Predstavnici šest sindikalnih organizacija koje djeluju u preduzeću “Željeznice Republike Srpske“ organizovali su danas u Banjoj Luci, Prijedoru, Novom Gradu/Bosanskom Novom i Doboju jednosatni protest radi zaštite socijalno-ekonomskih prava radnika, a najavili su mogućnost radikalnih sindikalnih mjera ukoliko\nŠtrajk željezničara u RS sutra na četiri lokacije\n30.06.2016. / 14:51\nDOBOJ, Predstavnici šest sindikalnih organizacija koje djeluju u preduzeću “Željeznice Republike Srpske” najavili su za sutra jednočasovno mirno protestno okupljanje radi zaštite ekonomskih i socijalnih prava radnika, ističući da njihovi zahtjevi nisu politički motivisani.\nIzmjene i dopune Zakona o radu hitno upućene u parlament\n14.01.2016. / 17:36\nSARAJEVO, Vlada Federacije BiH /FBiH/ utvrdila je danas Prijedlog zakona o izmjenama i dopunama Zakona o radu i uputila ga u hitnu parlamentarnu proceduru.\nIstraživanje o kršenju prava radnika u preduzeću “BOKSIT”\n30.11.2015. / 19:27\nSARAJEVO, Ombudsmani za ljudska prava BiH odlučili su da sprovedu istraživanje po službenoj dužnosti u vezi sa informacijama koje ukazuju na kršenje prava radnika i prisustvo posebnih oblika diskriminacije u kompaniji “Boksit” Milići.\nSavez sindikata aktivan učesnik u borbi za prava radnika\n25.08.2015. / 15:10\nBANJALUKA, Predsjednik Narodne skupštine Republike Srpske Nedeljko Čubrilović uputio je, povodom 23 godine od osnivanja, čestitku predsjednici Saveza sindikata Republike Srpske Ranki Mišić, navodeći da je ova asocijacija ostala prepoznatljiv i aktivan učesnik u istrajnoj borbi za ostvarivanje prava radnika.


Dugoročna reputacija glavni izazov komunikacijskih stručnjaka - Marketing Mreža\nDugoročna reputacija glavni izazov komunikacijskih stručnjaka\nSVET – U novembru ove godine World Communication Forum Association (WCFA) sprovela je globalno istraživanje fokusirano na glavne zadatke, izazove i trendove u komunikacijskoj industriji. 187 komunikacijskih stručnjaka sa pet kontinenata odgovorili su na 10 pitanja o komunikacijskoj industriji prema njihovim ličnim iskustvima.\nSvaki treći učesnik ankete WCFA smatra da je ključni zadatak profesionalnih komunikatora promovisanje globalnih vrednosti i rešavanje globalnih potreba. 33% ispitanika koncentrisao se na olakšavanje međunarodne komunikacije i podršku aktivnostima globalnih kompanija. Rezultati istraživanja pokazuju jasnu tendenciju komunikacijske industrije prema međunarodnoj saradnji i izgradnji globalnog komunikacijskog društva.\nKljučni izazov sa kojim se suočava 45% komunikacijskih stručnjaka danas je izgradnja dugoročne reputacije struke u svetu koji se ubrzano menja.


Gradjanima smeta upadljivo prisustvo policije na protestima u Aleksincu - Proverena Vest\nGradjanima smeta upadljivo prisustvo policije na protestima u Aleksincu\n3. marta 2019. 3. marta 2019. Dušan Ostojić\nOrganizacija gradjanskih protesta u Aleksincu je u potpunosti sa pravilima koja zakoni nalažu. Svaki protesti se uredno prijave nadležnim policijskim organima, i u toj prijavi se jasno naznači i satnica protesta ali i ruta kretanja protestne kolone. Do sada nije bilo incidenata, i nadamo se da ih neće ni biti, jer se ovde radi o mirnim gradjanskim protestima, koji su u potpunosti nenasilni.\nOno što gradjanima smeta jeste upadljivo prisustvo policajaca u civilu, koji sve vreme protesta prolaze i upadljivo slikaju protestante. Mnogi od njih su pomalo uplašeni:\n,, Ne znam zašto je onoliko policijaca u civilu na protestima, i pogotovu mi smeta što stalno slikaju prisutne gradjane, pa se bojim da te slike ne budu razlog zbog kojih bismo mogli da imamo probleme na poslu,, ističu gradjani koji rade u organima administracije i lokalnog Doma zdravlja, koji su redovni kako na protestima, tako i u protestnoj šetnji.\nS.I. nam je dostavio fotografije policajaca u civilu koji su u nekoliko navrata slikali protestnu kolonu kao i učesnike šetnje:\n,, Ne vidim razlog zašto se to radi i pitam se gde će te fotogarfije da završe, pogotovu što moji prijatelji često na proteste dolaze sa maloletnom decom. Kako da budemo sigurni da fotografije koje policija pravi, medju kojima su i fotografije dece, ne budu sutradan zloupotrebljene na neki način?,,\nTim povodom potražili smo odgovor od ljudi zaposlenih u policijskoj stanici Aleksinac kao i od samih organizatora protesta.\nOrganizatori protesta kažu da su upoznati sa tim primedbama;\n,, Mi kao organizatori za sada imamo jako dobru saradnju sa policijom, i nema nikakvih razloga da i ubuduće ne bude tako. Policajci koji su rasporedjeni da obezbedjuju proteste su naši sugradjani, a medju demonstantima ima i članova njihovih porodica i familije, i iskreno da vam kažem mnogi od njih nam daju podršku jer su svesni da su našem društvu potrebne promene. Što se slikanja protestanata tiče, potpuno uvažavamo tu primedbu, i mislim da za tim nema potrebe,,.\nOd zaposlenih u policijskoj stanici Aleksinac dobili smo nezvanične i nepotvrdjene informacije:\n,, Mi instrukcije dobijamo od nadležne policijske uprave tako da su u petak iz Niša došle naše kolege, i u okviru planova i radnih zadataka koje imamo tokom protesta jeste i aktivnost na prikupljanju foto dokumentacije, ali je sve to u okvirima policijske nadležnosti, i budite sigurni da te fotografije neće biti zloupotrebljene ni na koji način,,.\n← Drugi protesti u Aleksincu još uspešniji\nPredškolsko obrazovanje i vaspitanje u Aleksincu od 1926. do 2019. →\nUdes kod BOVANSKOG JEZERA: Devojka povređena kada se auto prevrnuo na krov !\n31. marta 2019. Redakcija Komentari su isključeni na Udes kod BOVANSKOG JEZERA: Devojka povređena kada se auto prevrnuo na krov !\nAleksinčanin, Saša Ristić, iz Norveške pravo u Aleksinac, na proteste\n24. februara 2019. Dušan Ostojić Komentari su isključeni na Aleksinčanin, Saša Ristić, iz Norveške pravo u Aleksinac, na proteste\nVandalizam u Aleksincu- ne zna se ko, niti se zna zašto?\n23. decembra 2018. Redakcija Komentari su isključeni na Vandalizam u Aleksincu- ne zna se ko, niti se zna zašto?


17. sjednica Vlade Kantona\nInformacija sa 17. redovne sjednice\nNa 17.redovnoj sjednici Vlade TK koja je održana u utorak 15.07.2003. godine razmatrani su I usvojeni slijedeci dokumenti:\n1. Usvojena su 4 Amandmana na Izmjene i dopune Budžeta Tuzlanskog kantona za 2003.godinu koje je predložilo Ministarstvo finansija TK I usvojen je prijedlog Ministarstva finansija TK vezano za ostala 4 predložena amandmana;\n2. Razmatran je i utvrden prijedlog Odluke o odobravanju izdavanja garancije za kredit za realizaciju Projekta izgradnje postrojenja za proizvodnju pitke vode na lokalitetu "Cerik" - I faza Tuzla;\n3. Razmatran je i utvrden prijedlog Odluke o izmjenama i dopunama Odluke o utvrdivanju opceg interesa za izgradnju objekata, i Odluke o izmjeni i dopuni Odluke o utvrdivanju opceg interesa za izgradnju puta Kalesija - Sapna;\n4. Razmatrana je i donesena Odluka o odobravanju sredstava Organizacijama i udruženjima Tuzlanskog kantona;\n5. Razmatran je prijedloga i donesena Odluka o utvrdivanju kriterija za subvencioniranje kamata na kredite u poljoprivrednoj proizvodnji;\n6. Razmatrana je i usvojena Informacija o stanju u oblasti predškolskog osnovnog i srednjeg odgoja i obrazovanja na podrucju Tuzlanskog kantona;\n7. Razmatrana je i usvojena Informacija o stanju u KC Hotel "Tehnograd" Tuzla u kojem su smještene raseljene i izbjegle osobe;\n8. Razmatrana je i usvojena Informacije o aktuelnoj problematici iz nadležnosti Kantonalnog fonda za izgradnju stanova za clanove porodica šehida i poginulih boraca, ratnih vojnih invalida, demobilisanih boraca i prognanih osoba Tuzlanskog kantona:\n9. Razmatran je usvojen Izvještaj o radu na suzbijanju nelegalnog rada u prometu roba i usluga;\n10. Razmatran je i usvojen prijedlog i donesena Odluke o odobravanju sredstava za obilježavanje stradanja Srebrenice;\n11. Razmatran je prijedlog i donesena Odluka o odobravanju sredstava JU Univerzitet u Tuzli;\n12. Razmatran je prijedlog i donesena Odluka o odobravanju sredstava JP "Gradacacki sajam" Gradacac;\n13. Razmatran je prijedlog i donesena Odluka o odobravanju sredstava na ime uplate zdravstvenog osiguranja zaposlenicima u privrednom društvu DD "Polihem" - u stecaju Tuzla;\n14. Razmatran je prijedlog i donesena Odluka o raspisivanju Oglasa za izbor kandidata za clana UO Fonda PIO BiH;\n15. Razmatran je i donesen Zakljucak o izmjenama i dopunama Zakljucka Vlade Tuzlanskog kantona;\n16. Razmatrana je i data saglasnost na Pravilnik o izmjenama i dopunama Pravilnika o unutrašnjoj organizaciji Ministarstva za boracka pitanja;\n17. U okviru kadrovskih pitanja razriješeni su stari I menovani novi UO u 24 osnovne i srednje škole TK, date su saglasnosti za imenovanje 5 direktora u osnovnim i srednjim školama TK i nije data saglasnost prof.dr. Rešadu Bekticu za imenovanje dekana Ekonomskog fakulteta JU Univerzitet u Tuzli.


Novi planovi kineskog giganta: Android aplikacije i do 60 odsto brže\nBlic\t22.05.2019 15:31\n'Huavej' razvija novi operativni sistem koji navodno pokreće Android aplikacije i mogao bi da bude predstavljen već́ ove jeseni. Prema pojedinim kineskim medijima, kompanija, takođe, već pregovara sa alternativnim prodavnicama aplikacija, kako bi zamenila Google Play Store.\nIpak, mišljenje stručnjaka iz ove industrije je da će "Huaveju" trebati mnogo više ako planira da preživi bez "Gugla" i drugih američkih kompanija.\nKako je "Blic Biznis" juče već pisao, "Huavej" ima odgovor na napad "Gugla" i spremio je svoj operativni sistem (OS), za slučaj da izgubi pristup Androidu. Ono što je dodatna novost je da bi ovaj, još uvek neimenovani OS, mogao u potpunosti da podržava već postojeć́e Android aplikacije.\nKineska kompanija čak ide i dalje, pa tvrdi da bi Android aplikacije mogle da rade i do 60 odsto brže na novom "Huavej" OS-u, pod pretpostavkom da ih programeri prvo dorade, odnosno rekompajliraju. Kao i Android, i novi operativni sistem bio bi otvoren za mobilne telefone, računare, tablete, pametne televizore, automobile i sve ostale pametne nosive uređaje.\nKada je reč o aplikacijama, portugalski sajt Observador prenosi da alternativna prodavnica aplikacija pod nazivom "Aptoide" već́ pregovara o partnerstvu sa "Huavejem", kako bi postala nova platforma kineskog proizvođača za distribuciju aplikacija. "Aptoide", navodno, već́ ima više od 900 hiljada dostupnih aplikacija i više od 200 miliona korisnika, tvrde portugalski mediji.\n"Huavej" se očigledno ozbiljno priprema za mogućnost da izgubi pristup Androidu i Google Play prodavnici. Ipak, ostaje da se vidi da li može da se izbori na zahtevnom globalnom tržištu bez pomoći američkih partnera.


Куда води жигосање НВО\nKuda vodi žigosanje NVO\nAutorka teksta „Država za NVO godišnje izdvaja koliko i za nauku” („Politika”, 11. juna) Jelena Popadić svojim jednostranim i neobjektivnim pristupom samo je dodatno učvrstila mnoštvo predrasuda koje već uveliko prate delovanje nevladinog sektora. To mnoštvo predrasuda sadržano je u uvreženom mišljenu da su NVO parazitske organizacije vezane za strane donacije, da se one u stvari bave političkim radom za račun stranih interesa, da ugrožavaju uspostavljene društvene norme i sl. Za ovakvu percepciju nevladinog sektora odgovornost u velikoj meri snosi i sam taj sektor, jer je njegova ukupna delatnost svedena na medijsko eksponiranje nekoliko tzv. ljudskopravaških organizacija, koje često prate aktuelnu političku konjukturu. U ovom tekstu je očigledno primenjeno pojednostavljivanje jer se od nekoliko ciljano i tendenciozno izabranih stabala ne može videti šuma.\nKada date naslov kakav je dat pomenutom tekstu, u kome već jasno želite da naglasite da u ovoj siromašnoj zemlji prokažene NVO dobijaju iz budžeta ista sredstva koja se izdvajaju za nauku, onda se može samo očekivati dalje širenje već postojećeg odijuma koji je u našoj javnosti stvoren u odnosu na delovanje nevladinog sektora. Pri tome se s jasnom politikantskom namerom izaberu predstavnici onih NVO koji su svojim parapolitičkim delovanjem najviše i doprineli stvaranju negativne i ispolitizovane slike o delatnosti nevladinih organizacija. To su, kako i sama autorka kaže, organizacije kojima se u javnim raspravama posvećuje najviše pažnje i koje imaju snažnu podršku iz vodećih zapadnih zemalja. Te organizacije su bile prozivane zbog stranih donacija, a premijer Vučić gleda da izgladi odnose sa njima čim zapadni ambasadori iz Beograda istaknu svoju zabrinutost zbog odnosa vlasti prema nevladinom sektoru. Jelena Popadić u svom tekstu iznosi nedoumicu da li će osuda javnosti biti manja ako se zna da su proteklih godina znatna sredstva iz republičkog budžeta počele da dobijaju NVO, a time se pokazalo da ni nova vlast nije prekinula vezu s nevladinim sektorom. Međutim, upravo je novinarka „Politike” svojim neprofesionalnim i politikantskim odnosom u razmatranju problematike delovanja nevladinih organizacija doprinela njihovoj daljoj degradaciji, žigosanju i političkoj diskvalifikaciji i nije odgovorila na pitanje zašto bi bilo koja vlast prekidala veze s nevladinim sektorom. Ona očigledno ne razume da nevladine organizacije nisu nužno antivladine. I nije ništa neobično da država finansira njihovo delovanje, jer je to i u njenom neposrednom interesu, budući se tako proširuje prostor za građansku i društvenu participaciju. Ne treba zaboraviti da nevladin sektor radi poštujući uslove poslovanja u ovoj zemlji i tako uplaćuje znatna sredstava u državni budžet, a u njemu je zaposleno i mnoštvo izuzetno stručnih ljudi koji se bave istraživačkim i naučnim radom. Upravo su ove organizacije jedan od značajnih faktora u građenju stabilnog demokratskog društva u kome građanin treba da ima što aktivniju ulogu.\nAli ako selektivno navedete Beogradski fond za političku izuzetnost, Fond za humanitarno pravo, Građanske inicijative, Centar za kulturnu dekontaminaciju, Autonomni ženski centar, Beogradski centar za ljudska prava i Gej strejt alijansu, onda se dobija iskrivljena nepotpuna i politikantski obojena predstava o nevladinom sektoru u Srbiji. Dodatno se objavljuju slike Sonje Biserko, Borke Pavićević, Nataše Kandić i Sonje Liht kao neka vrsta poternice i tada se zatvara krug pojednostavljivanja i očite namere da se nevladin sektor prikaže isključivo u jednoj dimenziji i bez šireg i objektivnog uvida u svu složenost i bogatstvo njegovog delovanja. Zato već jednom treba reći da nisu ove u tekstu izdvojene organizacije i četiri apostrofirane predstavnice NVO oličenje i simbol ovako žigosanog nevladinog sektora, koji u svom sastavu ima oko 25.000 udruženja, saveza i individualnih inicijativa. Takođe treba naglasiti da se ove organizacije bave izuzetno značajnim oblastima našeg društva: zdravstvo, sport, izbeglička pitanja, obrazovanje, obezbeđivanje javnog interesa, kontrola trošenja budžetskih sredstava, unapređivanje učešća građana u društvenom životu, socijalni i humanitarni rad. One pri tome ostvaruju izuzetno važnu kontrolnu ulogu delovanja izvršne vlasti i uz javnost predstavljaju veoma važne oslonce u stvaranju demokratski organizovanog društva.\nOvaj pise za novine ciji Su vlasnici upravo pni koji podupiri NVO da se bave onim cime se bave.\nPozivam poreske inspektore u Srbiji i Republici Srpskoj i drugim državama da dobro pregledaju finansijsko poslovanje svih NVO koji primaju novac od "dobrih filantropa" kao što su Soroš i slični. SAD su zakonom zabranile djelovanje takvih organizacija. A kod nas što ih je više živi se sve lošije i lošije. Oni ne rade za interes srpskog naroda već za gazde koji ih plaćaju.\nVodi zabrani stranih nvo agentura, kao što je to urađeno u Rusiji i u još nekoliko preostalih slobodnih zemalja na svetu. Gde će odvesti kod nas...


Hop Hop 17432 - kožne cipele danah - smeđa | ePonuda.com\nHop Hop 17432 - kožne cipele danah - smeđa cene\n- Visina đona: 6.5 - cm Tip: Na navlačenje Kalup: Standardan kalup Sirovinski sastav: Lice - Prirodna koža Đon: PU Postava: Prirodna koža Kvalitet kontrolisao: Textilinspekt Beograd Zemlja porekla: TURSKA Namena: Obuća za suvo vreme Održavanje: Čistiti suvom mekom četkom Distributer: HOP HOP SHOP.\nVisina đona: 6,5 - cm Tip: Na navlačenje Kalup: Standardan kalup Sirovinski sastav: Lice - Prirodna koža Đon: PU Postava: Prirodna koža Kvalitet kontrolisao: Textilinspekt Beograd Zemlja porekla: TURSKA Namena: Obuća za suvo vreme Održavanje: Čistiti suvom mekom četkom Distributer: HOP HOP SHOP\nEPonuda nije internet prodavnica već Vam omogućava da brzo i lako nađete Hop Hop 17432 - kožne cipele danah - smeđa po najjeftinijoj ceni. Naš cilj je da kupci budu što bolje informisani o ponudi Hop Hop 17432 - kožne cipele danah - smeđa na tržištu Srbije. Vrlo lako nalazite željeni proizvod za kategoriju Ženske cipele cene, ne morate da lutate od sajta do sajta za Hop Hop Ženske cipele, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Hop Hop 17432 - kožne cipele danah - smeđa sa PRODAVCEM. EPonuda ne može da garantuje potpunu tačnost specifikacije i slika za Hop Hop 17432 - kožne cipele danah - smeđa. Pre kupovine, podatke za Hop Hop 17432 - kožne cipele danah - smeđa proverite na sajtu PROIZVOĐAČA.


U Kliničkom centru Vojvodine trenutno se od korona virusa leči 14 pacijenata, a najmlađa pacijentkinja koja je se lečila u toj zdravstvenoj ustanovi, otpuštena je na dalje kućno lečenje, rekla je direktorka Kliničkog centra Vojvodine Edita Stokić.\nOd 14 pacijenata koji se leče, četiri je u teškom, kritičnom stanja i nalaze se na mehaničkoj ventilaciji, rekla je Stokićeva za TV Prva i dodala da je kod jednog pacijenta, s obzirom na promene koje su se desile, primenjen i postupak hemodiljalize.\nOna je potvrdila da je najmlađa pacijentkinja koja se lečila od korona virusa otpuštena na dalje kućno lečenje.\n- Reč je o našoj najmlađoj pacijentkinji koja je lečena na Infektivnoj klinici sa insulin zavisnim oblikom šećerne bolesti. Ona je otpuštena i svoje lečenje će nastaviti u kućnim uslovima u samoizolaciji i pod strogim nadzorom odgovarajućih službi uključujući i infektologa - rekla je Stokićeva.\nNaglasila je važnost primene mera samozaštite, uključujući nošenje maski i rukavica, pranje ruku kao preventivnih mera i ono što je najznačajnije, to je, kaže, zabrana rukovanja, grljenja i ljubljenja.\n- Apelujem na sve one ljude koji su u samoizolaciji da ne krše tu meru, rekla je Stokićeva i pozvala građane da poštuju sve mere zaštite.\nNavela je da je važno da nema okupljanja, jer je tada mogućnost za prenos virusa povećana.\n- Morate pomoći nama zdravstvenim radnicima da prevencijom sprečimo povećanje broja obolelih - zaključila je Edita Stokić.


Pobedničko rešenje izazova „Do pametnijih gradova uz pomoć otvorenih podataka“\nProgram Ujedinjenih nacija za razvoj (UNDP), u saradnji sa Kancelarijom za IT i e-upravu, izabrao je pobedničku ideju u okviru trećeg ciklusa izazova otvorenih podataka - „Do pametnijih gradova uz pomoć otvorenih podataka“. Da se ideja “pametnih gradova” brzo proširila Srbijom pokazuje i činjenica da su prijave na izazov došle iz čak sedam različitih gradova.\nUčešće u izazovu koji je raspisan 15. novembra 2019. godine mogli su da uzmu svi zainteresovani, a posebno su bili dobrodošli predlozi startap firmi, udruženja, malih i srednjih preduzeća. Nagrada za pobedničku ideju iznosi maksimalno 8.000 američkih dolara.\nPobednik izazova je Agencija DVAS iz Kragujevca u saradnji sa firmom Novatronic. Kragujevac se inače nalazi na mapi gradova koji su se najaktivnije uključili u inicijativu otvaranja podataka u Srbiji. U poslednjih godinu dana, u ovom gradu se dosta radilo na digitalizovanijem i otvorenijem javnom prevozu. Kako su od 2019. godine u Kragujevcu na raspolaganju otvoreni podaci o linijama i planiranom redu vožnje u javnom prevozu, njihovo ukrštanje sa kvalitetnim i u realnom vremenu dostupnim podacima stvaraju veliki potencijal za podizanje kvaliteta usluge javnog prevoza. S obzirom da sva vozila pod upravom GAS (Gradska Saobraćajna Agencija) Kragujevac imaju ugrađene GPS lokatore i brojače ulaska i izlaska putnika, ukrštanjem tih podataka sa podacima linija i reda vožnje, dobija se prilika za kreiranje aplikacije koja će biti korisna građanima, ali i samom GAS Kragujevac.\nPlanirano pobedničko rešenje omogućiće građanima da provere realno vreme dolaska njihovog prevoza, kao i da vide koliko gužvu mogu da očekuju u tom prevozu. Dodatno, korisnici javnog prevoza će kroz aplikaciju moći da daju povratne informacije o kvalitetu prevoza i time omoguće GAS Kragujevac da kontinuirano prate, optimizuju i unapređuju svoj rad.


Top finance | Omega Consulting Team Top finance | Omega Consulting Team\nSvet finansija i poslovanja u šaci\nTOP FINANCE je jedinstven program u regionu, pripremljen na bazi 20 godina iskustva u praksi, 500 treninga i preko 10.000 polaznika iz kompanija različitih veličina i branši.\nTreća generacija programa TOP FINANCE počinje 28. septembra 2018.\n3 posledice finansijske nepismenosti\nPlaćamo više nego što moramo\nVećina od nas ne razume ili ne želi da se razume u finansije. Kada ne obraćamo pažnju na svoje finansije to znači da ne znamo koliko nas nešto košta, bilo da su u pitanju vidljvi ili skriveni troškovi. U finansijama, kada ne znamo za šta i koliko plaćamo, dozvoljavamo onome ko nam pruža uslugu da nam naplati više nego što mora i može.\nNeplanski raspolažemo novcem\nLjudi se ne obrazuju iz oblasti finansija. Obrazujemo se iz biologije, istorije i drugih predmeta koje nalaže osnovno obrazovanje, ali ne učimo o tome kako da štedimo, kako da investiramo ili finansiramo važne stvari i odluke u svom privatnom i poslovnom životu. Postoji puno načina da se stekne finansijska pismenost ali najveći broj nas nikada ne pokuša da nauči nešto iz ove oblasti To znači da ne razumemo kolike su nam naknade ili kamate, kako da isplaniramo ili se držimo isplaniranog budžeta.\nTrošimo više nego što imamo\nPošto se slabo razumemo u finansije, nemamo moć u pregovorima sa bankama, dobavljačima, klijentima ili saradnicima. Zbog toga smo skloni da pozajmljujemo novac, nabavljamo robu i usluge ili trošimo sredstva pod bukvalno bilo kakvim uslovima koje nam neko ponudi. Iz ovog razloga veliki broj ljudi i firmi živi i troši preko onoga što može da priušti na osnovu onoga što zarađuje.\nHteli to da priznamo ili ne, za uspeh u privatnom i poslovnom životu neophodna je finansijska pismenost.\nTOP FINANCE je pravi izbor za vas, ukoliko želite da poboljšate finansijsko stanje:\nŠta svaki menadžer, koji želi da bude uspešan, treba da zna o finansijama i poslovanju?\nKako da izračunate marže? Kako da razlikujete likvidnost, profit i isplativost? Kako da uradite finansijski plan? Kako da analizirate planirane i ostvarene rezultate? Kako vam u tome mogu pomoći bilans stanja, a kako bilans uspeha?\nŠta su to mesta i nosioci troškova? Kako da raspodelite “zajedničke troškove” (ključevi za raspodelu)? Šta su direktni, a šta indirektni troškovi? Šta su proizvodni, a šta neproizvodni troškovi? Kako da vremenski složite prihode sa troškovima? Kako izgledaju funkcionalna dokumenta: sastavnice materijala, radni nalozi, putni nalozi, planovi otplate, fakture, odobrenja, povrati?\nKoja je razlika između zvaničnih i upravljačkih izveštaja? Koje su posledice donetih odluka na rezultate poslovanja? Da li su obrtni kapital i EBITDA dobre ili loše stvari?\nKako da znate kolika treba da budu mesečna izdvajanja kako bi promena računara u firmi prošla bezbedno? Koliko zaista imate novca imate u svakom momentu i da li je taj novac za nešto već rezervisan? Koliku povišicu možete ili ne možete da date svom zaposlenom u ovom trenutku i kako da to izračunate?\nKako da samostalno izračunate rate i „povoljnost” kredita? Kako primeniti u praksi, znanja iz škola i fakulteta, o kontima, računovodstvu i finansijama? Kako da definišete pravila i rokovi izveštavanja i analiziranja rezultata poslovanja?\nKako da procenite vrednost i isplativost investicije?\nPosle više stotina održanih edukacija na ove teme, na kojima smo obučavali sadašnje direktore najvećih kompanija u regionu, sigurni smo da bi i vama ova znanja značajno pomogla da ih dostignete, zašto da ne, i prestignete!\nKao poslovni konsultant radio je poslednjih 14 godina u velikom broju privrednih društava u regionu Jugoistočne Evrope i zemljama ZND – a. Poslovno iskustvo, znanje i kompetencije Milan je unapređivao radom u realnom privrednom okruženju, uključujući i rad na različitim menadžerskim pozicijama, među kojima su i pozicije izvršnog direktora i člana Borda direktora ili Upravnih odbora kompanija (od malih kompanija do velikih kompanija sa 10.000 zaposlenih).\nDiplomirani inženjer organizacionih nauka, sa šest godina iskustva u kompaniji koja je eksluzivni uvoznik i distributer foto opreme za Srbiju i zemlje bivše SFRJ, na poziciji kontroling menadžera, a od 2016. godine je član Omega Consulting Team-a. Konsultantske aktivnosti u kojima Srđan radi su, pre svega, iz oblasti kontrolinga i poslovnih finansija. U oblastima finansija i poslovnog menadžmenta predaje na otvorenim i in-house seminarima i treninzima.\nŠta je prva generacija polaznika rekla o ovom programu...\nProgram se sastoji od 3 nivoa: MENADŽERSKO-FINANSIJSKA ABECEDA, MENADŽERSKI IZVEŠTAJI i MENADŽERSKE ANALIZE I PLANIRANJE.\nSvaki modul se izvodi u tri sesije od po dva dana. Sesije se održavaju u Beogradu, u Omega Consulting trening centru.\n28. i 29. sep 2018\n12. i 13. okt 2018\n26. i 27. okt 2018\nNaučite osnovne finansijske pojmove i termine i pripremite se za naredne faze u karijeri.\nSistematizujte dosadašnje znanje i iskustvo i pripremite se za napredne finansije.\nPostanite finansijski pismeni - kako da razumete o čemu pričaju finansijeri?\nPosebna napomena: menadžersko-finansijska ABECEDA podrazumeva da će se tokom obuke uraditi više od 50 vežbi i primera iz prakse u svakoj od oblasti – individualno i grupno.\n23. i 24. nov 2018\n7. 8. dec 2018\n21. i 22. dec 2018\nKo tu kome više treba – finansije menadžerima ili menadžeri finansijama?\nNaučite samostalno da kreirate menadžerske izveštaje.\nNaučite ko i šta vam je potrebno da biste mogli da imate kontroling (izveštaje…).\nNaučite zašto izveštaji ne mogu biti univerzalni i zašto se moraju prilagoditi potrebama vaše kompanije.\nPosebna napomena: biće prezentovano više od 20 primera menadžerskih izveštaja iz prakse. Gosti na predavanjima su uspešni menadžeri, direktori i vlasnici preduzeća koji su primenili ovakve sisteme izveštavanja i time značajno unapredili poslovne rezultate.\nBonus: 1 dan za individualni rad svakog od polaznika sa konsultantima na ličnim izveštajima\n18. i 19. jan 2019\n1. i 2. feb 2019\n22. i 23. feb 2019\nMENADŽERSKE ANALIZE I PLANIRANJE\nBudi i ti TOP FINANCE\nNaučite najkreativniji i najodgovorniji menadžerski posao – korišćenje izveštaja i analiza za upravljanje rezultatima.\nNaučite kako do finansijskog planiranja, kako kontrolisati odstupanja i pratiti posledice (ne)ostvarivanja planova.\nNaučite kako da procenite isplativost investicija.\nPosebna napomena: rad se odvija na stvarnim primerima kompanija, na bazi koji polaznik vežba i uči. Tokom programa biće prezentovano više od 10 primera menadžerskih analiza i finansijskih planova iz prakse.\nBonus 1: 1 dan za individualni rad svakog od polaznika sa konsultantima na analizama po Vašem izboru\nBonus 2: 1 dan za individualni rad svakog od polaznika sa konsultantima na proceni vrednosti\nZašto ćete naučiti više na ovom programu nego na jednom ili više dvodnevnih seminara?\nUkratko, obezbedićete sebi dovoljno vremena, pravu priliku i kontinuitet da učite i zaista usvojite nova znanja iz finansija. Veoma je teško da date učenju prioritet u odnosu na druge svakodnevne obaveze - svi znamo koliko smo zauzeti.\nPoseban akcenat tokom programa je na primeni naučenog: moraćete da razmišljate i rešavate domaće zadatke, neće vam sve biti servirano, moraćete da se trudite, da ne slušate samo pasivno, već da postavljate pitanja, ulazite u interakciju...\nNaš prvenstveni cilj je vaš uspeh... da zaista postanete stručnjak u finansijama. Na osnovu dugogodišnjeg iskustva u konsaltingu, pregovaranju i edukacijama, potpuno smo uvereni u to da je ovaj vid programa, koji se sastoji iz 3 nivoa koji čine zaokruženu celinu, najbolji način za to.\nNakon završetka ove jedinstvenog programa, neće vam biti potreban nijedan dodatni trening iz finansija: bićete spremni da se nosite sa svakom poslovnom i privatnom situacijom u kojoj je potrebno da primenjujete finansijske veštine.\nKao ekspert u finansijama nikada više nećete zavisiti od dobre volje druge strane.\nPohađanjem programa TOP FINANCE dobijate:\n72 sata za transfer znanja iz finansija, od početnog do ekspertskog nivoa\n50 vežbi, 20 primera izveštaja i 10 primera analiza, sve iz prakse\npriručnik (98 stranica) i vežbanku (sa preko 100 vežbi i zadataka)\n3 dana konsultacija 1-na-1, o izveštajima i analizama po vašem izboru\npozovite nas na 064 478 1178\nili popunite formular da vam pošaljemo:\n1) detaljan program


Demokratski front, koji već 18 dana protestvuje ispred crnogorske skupštine, uporno šalje pozive ostalim opozcionim strankama da im se pridruže, ili na ulici, ili makar u bojkotu parlamenta. Istovremeno, Demokratski front oštro kritikuje i kvalifikuje tu istu opoziciju koju poziva na saradnju.\nOd prvog dana protesta u organizaciji Demokratskog fronta, čiji je cilj formiranje prelazne Vlade koja bi pripremila, kako kažu organizatori, prve fer i poštene izbore, taj politički subjekt apeluje na ostatak opozicije da napusti parlament i da im se pridruži na platou ispred zakonodavnog doma. Istovremeno, pojedini organizatori i njihovi gosti na račun te iste opozicije upućuju niz uvreda i optužuju sve one koji nijesu sa njima, da zapravo nijesu ni opozicija. Takve poruke bile su uočljive i tokom pripreme protesta, a postale su oštrije nakon što se većina opozicionih stranaka Demos, Demokrate i Ura, nije odazvala na poziv DF-a, niti na njihov apel da se bojkotuje rad Parlamenta.\nOrganizatori protesta su na bini organizovali podrugljive skečeve na račun svog bivšeg lidera, danas čelnika DEMOS-a, Miodraga Lekića, pojedini poslanici fronta su ostatak opozicije nazivali „praporcima na konjskoj zaprezi Mila Đukanovića“. Jedan lider Fronta Branko Radulović se nedavno ovako obratio opozicionim poslanicima koji nisu prisutni na protestima.\n„Neki nijesu bili, vrijeme će pokazati zašto. Jesu li bili bolesni, je li u pitanju sujeta,je li u pitanju nešto unutrašnje, a možda i tajni dosijei nekih. Ko prođe ovudjen, ne kroz mišju rupu, nego ovudjen, od vajnih opozicionara, grk će mu biti taj dan“.\nNa pitanje da li je u redu što Front šalje ovakve poruke onim kolegama koje istovremeno pozivaju na saradnju, Milutin Đukanović iz Demokratskog fronta za naš radio kaže.\n„A ne mogu ja stvarno sada da komentarišem izjave pojedinaca. Ali, mi iskreno smatramo i procijenili smo da je sa ovim režimom i kroz institucije nemoguće ostavriti elementarno ljudsko pravo na slobodne izbore. Ako pojedinci saopšte i tvrđe stavove to je vjerovatno iz ljutnje i žala što ne može sve to da se objedini. Jer kontradiktorno je da idemo da rešavamo ove probleme kroz institucije sistema a vidimo da je afera Snimak ključni dokaz kako funckionišu institucije sistema i kako se ponašaju državni organi. To dvoje je u kontradikciji, to kod ljudi izaziva iritaciju“.\nPoslanik DEMOS-a Zoran Miljanić za naš radio kaže da takve poruke samo produbljuju jazove u opoziciji.\n„Takav neozbiljni vokabular kojim imamo prilike da čujemo od neodgovornih pojedinaca iz opozicije ovih dana sigurno neće ništa dobro donijeti samoj opoziciji. A oni koji izgovaraju takve uvrede prema ostalim opozicionim subjektima trebalo bi dobro da se zamisle kome takva retorika najviše odgovara. Što se tiče DEMOS-a, on je osnovansa ciljem smjene vlasti. A kako vlast ne možemo sami smijeniti, mora postojati saradnja u okviru opozciije, što mi nećemo ugroziti nijednim svojim postupkom niti javnim djelovanjem“.\nU Ujedinjenoj reformskoj akciji kažu da cijene napore Demokratskog fronta dođu do cilja koji su ispred sebe postavili. Sa druge strane, poslanik URA-e Dritan Abazović kaže da nije iznenađen ovakvim porukama pojedinih organizatora koji su znali da budu konstruktivni u saradnji, ali i da neprimjereno pređu granicu.\n„Generalno, oni nemaju problem sa kolegama iz opozicije. Milsim da njihov najveći problem leži u njima samima i taktici koju biraju. Nije korektno i primjereno da nekoga koga pozivate u zajedničku borbu sa druge strane kritikujete i na taj način stvarate konfuziju. Što se tiče URA-e mi nikad nijesmo odgovarali ne neke kritike pa ni neke nebuloze koje su stizale u ranijem periodu“.


Brendu Maxi priznanje “NAJBOLJE U SRBIJI” u kategoriji trgovina – “Miljenik potrošača” – Plodna Zemlja\nBrendu Maxi priznanje “NAJBOLJE U SRBIJI” u kategoriji trgovina – “Miljenik potrošača”\nMilica Popović, menadžer korporativnih komunikacija Delez Srbija preuzima priznanje\nKontinuirano unapređenje usluge i asortimana po merilima modernog kupca i poverenje kojeMaxi supermarket gradi duže od 20 godina, prepoznali su i potrošači u Srbiji, odabravši ovu prodavnicu kao svoje omiljeno mesto kupovine. Na osnovu njihovih glasova, u okviru kampanje “Najbolje u Srbiji”, brendu Maxi dodeljeno je priznanje “Miljenik potrošača“ u kategoriji „trgovina“.\n“Veliko je zadovoljstvo osvojiti priznanje za omiljenu prodavnicu, pogotovo kada ono dolazi direktno od kupaca. Ovu nagradu doživljavamo kao potvrdu da su očekivanja potrošača ispunjena, ali i kao odgovornost da nastavimo da ulažemo u svaki segment poslovanja koji će iskustvo kupovine podići na još viši nivo. Ovo je priznanje i za sve naše predane kolege koje svakog dana u prodavnicama uslužuju potrošače i svojim komšijskim pristupom čine da usluga, zajedno sa kvalitetnim asortimanom, bude obeležje Maxi supermarketa”, kaže Milica Popović, menadžer korporativnih komunikacija kompanije Delez Srbija.\nPrvi Maxi supermarket otvoren je 12. decembra 2000. godine, a danas modernu mrežu ovih maloprodajnih radnji čini 274 supermarketa u 56 gradova širom Srbije. Prateći trendove i osluškujući potrebe savremenog potrošača, kompanija Delez Srbija kontinuirano uvodi inovacije u asortimanu i usluzi, podižući standard iskustva kupovine. Tako, zahvaljujući digitalnom programu lojalnosti „Moj Maxi“, kupci danas mogu uživati u potpuno novom iskustvu personalizovane nabavke, uz aplikaciju koja donosi brojne pogodnosti i popuste koji odgovaraju njihovim navikama.\nPriznanje „Miljenik potrošača” dodeljuje se isključivo na osnovu glasova potrošača u organizaciji udruženja “Moja Srbija” i uz podršku Grada Beograda. U konkurenciji za nagradu našlo se 1 500 brendova u 30 kategorija. Nominovani su najpoznatiji brendovi koji se mogu naći na tržištu Srbije, bez obzira na njihovo poreklo ili poreklo kompanije u čijem vlasništvu se nalaze. Akcija „Miljenik potrošača” organizovana je u sklopu kampanje „Najbolje u Srbiji”, u okviru koje se odvijaju i akcije „Moj izbor” i „Dobročinitelj”.\nTagoviMaxi Miljenik potrošača Najbolje iz Srbije\nU AVENIJA GARDEN u Novom Sadu otvorena prodavnica UNIVEREXPORT\nU deset gradova širom Srbije otvoreno za jedan dan deset novih MAXI SUPERMARKETA\nLIDL otvara novu prodavnicu u Ava šoping parku\nU RUMI otvorena druga Univerexport prodavnica\nLIDL I GLOBAL G.A.P. Prvi evropski trgovac koji podstiče očuvanje raznolikosti vrsta\nKako do turističkih vaučera vrednih 15.000 dinara pre 3 meseca\nVeliki letnji festival vina i muzike WINE AND MUSIC FESTIVAL ČETIRI GODIŠNJA DOBA 15. jula u Zemunu u bašti hotela Jugoslavija pre 3 meseca\nVlada odobrila preraspodelu nerealizovane količine ulja za izvoz po dozvolama izdatim za maj pre 3 meseca


Ajmo momci svaka cast, cekaju nas Svedjani.\nEvo sad sam se iznervirao!\nŠteta, da uvek Novak sve mora spašavati, bit će teško mislim da je Troicki pogrešno što je stavio Krajinovića (sinoć igrao dubl) po meni to je trebao Kecmanoviću igrati u daleko boljoj je formi i od Lajovića i Krajinovića\nBravo za selektora. Jos vece bravo za njegovog mentora.... A Krajinovicu orden narodnog heroja, kad je vec hrabar....\nIgrao je 110% dao je sve od sebe. Bolje se nije moglo. Ostalo je sve bilo u Božijim rukama...\nMalo srce, nije zaslužio da igra za reprezentaciju umesto Đerea.Troicog smeniti pod hitno, Zimonjića su smenili bez razloga ...


U povodu početka školske godine ministar obrazovanja, nauke, kulture i sporta Zlatan Muratović i ministar zdravstva Bahrudin Hadžiefendić, danas su učenicima Osnovne škole „Centar“ u Tuzli, uputili želje za uspješno školovanje, a učenicima iz reda socijalnih kategorija uručili komplete udžbenika.\nMinistar Muratović ovom prilikom je kazao: „S obzirom na činjenicu da ove godine Federalno ministarstvo obrazovanja i nauke nije planiralo sredstva za udžbenike, kada su u pitanju kategorije djece u stanju socijalne potrebe, Ministarstvo obrazovanja, nauke, kulture i sporta obezbijedilo je 25 kompleta udžbenika učenicima od prvog do petog razreda OŠ „Centar“, za svaki razred po pet kompleta udžbenika. Ovim projektom obuhvaćene su sve osnovne škole u Tuzlanskom kantonu.“\n„Vlada Tuzlanskog kantona je u školskoj 2016./2017. godini obezbijedila sredstva, u visini od 128.000 KM, za nabavku udžbenika učenicima iz reda socijalnih kategorija. Radi se o nabavci oko 1300 kompleta udžbenika za školarce u osnovnom obrazovanju, od prvog do devetog razreda. Također, iz Budžeta TK obezbijeđen je i iznos u visini od 90.000 KM i preko Ministarstva za boračka pitanja, udžbenike će dobiti i djeca koja pripadaju ovoj populaciji, “ kazao je ministar zdravstva Bahrudin Hadžiefendić.


VANZEMALJCI najverovatnije izgledaju OVAKO... | Skandalozno\nAko postoje, VANZEMALJCI najverovatnije izgledaju OVAKO…\nS obzirom na to da još ne znamo odgovor na ovo pitanje, jedino što možemo da uradimo jeste da se okrenemo životu na Zemlji i vidimo kako je on tokom nekoliko milijardi godina evoluirao. Koje biološke aspekte vanzemaljskog života bismo, sudeći prema zemaljskom, mogli da očekujemo?\n“Postojala bi biohemija zasnovana na ugljeniku, jer je ugljenik neophodan za formiranje stabilnog kičmenog stuba i stabilne ali lako raskidive veze sa drugim elementima. Voda ili neki drugi rastvarač su takođe neophodni za održanje života”, navodi Moris Konvej, evolucioni biolog.\n“Osim onih nastalih bilateralnom simetrijom, koju su nam potrebni za funkcionisanje, neki elementi našeg tela su tu čistom slučajnošću evolucije. Razdvajanje funkcionalnog od slučajnog je ono što može da nam pomogne da razumemo koliko se vanzemaljska stvorenja razlikuju od nas“, navode istraživači.\n(Skandalozno.rs, Izvor: b92.net, Daily mail, foto-ilustracija: pixabay)\nBudite prvi sa komentarom na članku "Ako postoje, VANZEMALJCI najverovatnije izgledaju OVAKO…"


Vlada Srbije odlučila da se pravi brza saobraćajnica od Valjeva do Koridora 11 - Valjevo\nPosted by: REDAKCIJA VALJEVSKA POSLA in Valjevo 21. April 2018.\tComments Off on Vlada Srbije odlučila da se pravi brza saobraćajnica od Valjeva do Koridora 11\nPotpredsednica Vlade Srbije i ministarka građevinarstva, saobraćaja i infrastrukture prof. dr Zorana Mihajlović je danas u Valjevu najavila da će radovi na izgradnji brze saobraćajnice sa četiri trake od Valjeva do Koridora 11 početi već 2019. godine.\nOna je obišla deonicu puta M4- puta od Valjeva do Beograda, gde je sa gradonačelnikom Valjeva dr Slobodanom Gvozdenovićem razgovarala o značaju izgradnje brze saobraćajnice ne samo za Valjevo, već i za ovaj deo Srbije. Brza saobraćajnica će omogućiti da se od Valjeva do Beograda stigne za 45 minuta, rekao je gradonačelnik Valjeva dr Slobodan Gvozdenović.\n„Već par decenija je san Valjeva brza saobraćajnica ka Beogradu, jer je to glavna arterija koja nas vodi ka srcu Srbije. Vrlo brzo ćemo ovaj put privesti nameni i omogućiti da se do Beograda stigne za 45 minuta, što je bio san svih Valjevaca već decenijama“, rekao je gradonačelnik Valjeva dr Slobodan Gvozdenović.\n„Vlada Srbije je donela odluku da se pravi brza saobraćajnica, a ono što je važno je dinamika koja sledi. Zamolićemo CIP koji pravi generalni projekat, koji je prošao reviziju, da nastavi dalje da radi projekat i tehničku dokumentaciju. Novca za dokumentaciju imamo i verujem da će to da se završi do kraja ove godine. U toku godine ćemo videti na koji način ćemo finansirati jednu ovakvu saobraćajnicu. Procene idu između 50 i 60 miliona evra. Mogućnosti postoje iz budžeta i neke druge mogućnosti i za iduću godinu ćemo imati tačan način finansiranja izgradnje ove saobraćajnice. Ako počnemo izgradnju iduće godine, biće potrebno dve i po, maksimalno tri godine da se ona i završi. Nije ona važna samo da bi se došlo do Beograda. Važna je i da se priključimo na auto-put i za ovaj deo Srbije, ne samo za Valjevo, već i za ostale opštine Kolubarskog okruga. Nema razvoja investicija, ukoliko ne učinimo sve da svaki grad u Srbiji ima dobru infrastrukturu, a dobra infrastruktura su brze saobraćajnice i auto-putevi“, rekla je potpredsednica Vlade i ministarka građevinarstva, saobraćaja i infrastrukture prof. dr Zorana Mihajlović danas u Valjevu.\nKoridor 11 Valjevo Zorana Mihajlović\t2018-04-21\nTagged with: Koridor 11 Valjevo Zorana Mihajlović\nPrevious: Slike Miće Popovića pred valjevskom publikom\nNext: Ministarka Zorana Mihajlović obišla branu „Stubo-Rovni“


ZORANA MIHAJLOVIĆ: DA POŽELIMO DA SE VOZIMO ŽELEZNICOM – Balkanekspresrb.rs\nMIHAJLOVICEVÁ JE ISTAKLA DA SU RADOVI NA TOJ PRUZI, DUŽINE 18,5 KILOMETARA, OTVORENI ČAK PET MESECI PRE ROKA, PODSETIVŠI DA JE RUSKI KREDIT KOJI JE U PRETHODNOM PERIODU “STAJAO”, DANAS POKRENUT I MNOGO SE BRŽE REALIZUJE. “ROK ZA ZAVRŠETAK RADOVA NA OVOJ DEONICI JE 128 DANA I OČEKUJEM DA BUDE ISPOŠTOVAN”\nPrerss služba Ministarstva\nPOTPREDSEDNICA Vlade i ministarka građevinarstva, saobraćaja i infrastrukture, dr Zorana Mihajlović otvorila je danas radove na rekonstrukciji i modernizaciji deonice Koridora 10 Sopot Kosmajski – Kovačevac, koja se finansira ruskim kreditom, i najavila da će se brzina na toj pruzi sa sadašnjih 30 povećati na 100 do 120 kilometara na sat.\nMihajlovicevá je istakla da su radovi na toj pruzi, dužine 18,5 kilometara, otvoreni čak pet meseci pre roka, podsetivši da je ruski kredit koji je u prethodnom periodu “stajao”, danas pokrenut i mnogo se brže realizuje. “Rok za završetak radova na ovoj deonici je 128 dana i očekujem da bude ispoštovan”, poručila je Mihajlović.\nOna je poručila da je krajnje vreme da ”poželimo da se vozimo železnicom, umesto da stalno govorimo kako vozovi na srpkim prugama idu sporo”. Poručila je i da je cilj Vlade da što više domaćih firmi učestvuje u tim projektima, kao što je to slučaj sa “Energoprojektom” koji je podizvođač radova na pruzi Sopot Kosmajski – Kovačevac.\nNajavila je i da će u poslednjem kvartalu ove godine početi rekonstrukcija barske pruge kroz Srbiju, koja će se takođe finansirati ruskim kreditom.\nAmbasador Rusije u Srbiji Aleksandar Čepurin je rekao da je direktor “Ruskih železnica“ Vladimir Jakunjin ranije dolazio u Srbiju zbog poteškoća u realizaciji ruskog kredita i naglasio da se ugovori sada ispunjavaju i pre roka.\nGeneralni direktor “Železnica Srbije” Miroslav Stojčić podsetio je da se radovi na tri deonice koji se finansiraju ruskim kreditom odvijaju po planu, po predviđenim projektima i da postoje izgledi da budu završeni i pre roka.\nStojčić je dodao da će sledeća deonica koja će se realizovati iz ruskog kredita biti Mala Krsna – Velika Plana. Rekonstrukcija na toj prugi će početi 15 do 20 dana nakon završetka deonice kod Sopota, dok će radovi na tri preostale deonice na jugu Srbije krenuti naredne godine.\nDirektor “RŽD Internešnal” Sergej Pavlov zahvalio je Vladi Srbije na tome što pridaje veliku pažnju projektima na železnici, a posebno potpredsedniku Vlade i resornom ministru, koja aktivno učestvuje u svakoj fazi realizacije ruskog kredita.\nSopot-Kovačevac je, posle pruge Beograd-Pančevo i Ruma-Golubinci treća deonica na kojoj je kompanija Ruskih državnih železnica “RŽD Internešnal” započela radove u Srbiji.\nUkupna vrednost radova na sve tri takozvane “severne“ deonice na Koridoru 10, čija je duža 68,5 kilometara (Ruma-Golubinci, Sopot Kosmajski-Kovačevac i Mala Krsna-Velika Plana) iznosi 48,7 miliona dolara.<\nTagsAleksandar Čepurin Železnica Zorana Mihajlović